hotchpotch/miracl-hf-unified huggingface dataset:
బుద్ధా అరుణా రెడ్డి
బుద్ధా అరుణా రెడ్డి ( జననం: డిసెంబర్ 25, 1995 ) భారతదేశ ప్రముఖ జిమ్నాస్టర్. 2018 మెల్బోర్న్లో జరిగిన ప్రపంచ జిమ్నాస్టిక్స్ పోటీలో భారతదేశం తరపున మెదటిసారిగా కాంస్య పతకం గెలచుకొని చరిత్ర సృష్టించింది.
ఈమె 1995, డిసెంబర్ 25న సుభధ్ర మరియు నారాయణ రెడ్డి దంపతులకు హైద్రాబాద్లో జన్మించారు. తండ్రి వృత్తి రీత్యా అకౌంటెంట్‌. తల్లి గృహిణి. 
తన ఇంటర్ విద్యని 2013లో బషీర్బాగ్ లోని సెయిట్ మేరీస్ జూనియర్ కాలేజీలో పూర్తి చేసింది. ఇదే కాలేజ్ లో తన డిగ్రీ విద్యను కూడా పూర్తీ చేసింది.
తండ్రి నారాయణ రెడ్డి తనని ఐదేళ్ల వయసులోనే కరాటేలో చేర్పించాడు. అందులో ప్రతిభ చాటిన తను రెండేళ్ల లోపే బ్లాక్‌బెల్ట్‌ సాధించింది. అయితే అరుణ శరీరం జిమ్నాస్టిక్స్‌కు సరిపోతుందన్న సలహా మేరకు తర్వాత అందులో చేర్చాడు తండ్రి. నిజానికి మొదట్లో జిమ్నాస్టిక్స్‌ అంటే అంత ఆసక్తి లేకున్నా తండ్రి మాట ప్రకారం అందులోనే సాధన చేసింది. వయసు పెరిగే కొద్దీ ఆటపై ఆసక్తి పెరిగి పదేళ్ల వయసులోనే జాతీయ స్థాయి పోటీల్లో సత్తా కనబరిచి 12 ఏళ్ల వయసులోనే 2007 జాతీయ క్రీడల్లో వాల్ట్‌ విభాగంలో పతకం గెలిచుకొని తన సత్తాను నిరూపించుకుంది.
ఈమె ప్రపంచ జిమ్నాస్టిక్ 2013, 2014 మరియు 2017 పోటీలో పాల్గొంది. కాని ఈ పోటీలో తాను ఓటమిని చవి చూడాల్సి వచ్చింది. 2018 లో నిర్వహించిన ప్రపంచ జిమ్నాస్టిక్ పోటీలో భారతదేశం తరపున పాల్గొని కాంస్య పతకం సాధించి ఈ పోటీలో గెలిచిన తొలి భారతీయ మహిళగా చరిత్ర సృష్టించింది.
అనుపమ పరమేశ్వరన్
అనుపమ పరమేశ్వరన్ ఒక భారతీయ నటి. ఈమె తెలుగు, మలయాళ, తమిళ సినిమాలలో నటించింది. ఈమె నటించిన తొలి మలయాళ చిత్రం ప్రేమమ్‌లోని మేరీ జార్జ్, తెలుగు సినిమా శతమానం భవతిలో నిత్య ప్రాత్రలు ఈమెకు మంచి పేరు తెచ్చిపెట్టాయి.
అనుపమ పరమేశ్వరన్ కేరళ రాష్ట్రంలోని త్రిస్సూర్‌ జిల్లాకు చెందిన ఇరింజలకుడలో 1996 ఫిబ్రవరి 18న పరమేశ్వరన్, సునీత దంపతులకు జన్మించింది. ఈమె ప్రాథమిక విద్య పూర్తి చేసిన తర్వాత కొట్టాయం సి.ఎం.ఎస్. కళాశాలలో కమ్యూనికేటివ్ ఇంగ్లీష్ ప్రధాన విషయంగా ఉన్నతవిద్యను అభ్యసించింది.తరువాత సినిమాలలో నటన కొరకు చదువును వాయిదా వేసుకుంది.
అనుపమ సినిమాలలో రాకముందు మలయాళంలో టీవిషోలు, సెలబ్రెటీ ఛాట్ షోలు, రియాల్టిషోలు చేసింది. ఈమె మలయాళ సినిమా సినిమాలో నివిన్ పౌలీతో కలిసి నటించడం ద్వారా సినిమా రంగ ప్రవేశం చేసింది. ఈ సినిమా వాణిజ్యపరంగా విజయాన్ని సాధించింది. తరువాత ఈమెకు మలయాళ చిత్రం జేమ్స్ & అలైస్ లో అవకాశం చిక్కింది. తరువాత ఆమెకు వరుసగా తెలుగు సినిమాలలో అవకాశాలు తన్నుకు వచ్చాయి. వాటిలో సమంత, నితిన్ నాయికా నాయకులుగా నటించిన అ ఆ వంటి సినిమాలు ఉన్నాయి.ఈమె మాతృభాష మలయాళమైనా తొలి తెలుగు సినిమా అ ఆలో స్వంతంగా తెలుగులో డబ్బింగ్ చెప్పుకోవడం విశేషం. తరువాత ఈమె మలయాళం నుండి తెలుగులోనికి పునర్మించబడిన ప్రేమమ్ సినిమాలో నాగ చైతన్య సరసన నటించింది. అటు పిమ్మట ఈమె ధనుష్ హీరోగా వెలువడిన తమిళ సినిమా "కోడి"లో నటించింది. ఇది ఆమెకు తొలి తమిళ సినిమా. ఈమె 2017 జనవరి నెలలో విడుదలైన శతమానం భవతి సినిమాలో శర్వానంద్‌తో జంటగా నటించింది. తర్వాత అదే నెలలో విడుదలైన మలయాళ సినిమా "జొమొంతె సువిశేషంగళ్" అనే సినిమాలో నటించింది. ఆ సినిమాలో ఈమె సరసన ప్రఖ్యాత మలయాళ నటుడు మమ్ముట్టి కుమారుడు దుల్కర్ సల్మాన్ హీరోగా నటించాడు. ఈ సినిమా తెలుగులో "అందమైన జీవితం" అనే పేరుతో డబ్ చేయబడింది. 2017 అక్టోబరులో విడుదలైన ఉన్నది ఒకటే జిందగీ అనే సినిమాలో రామ్‌ పోతినేని సరసన నటించింది. ఇంకా ఈమె నానితో కృష్ణార్జున యుద్ధం సినిమాలో నటిస్తున్నది.
ఇవి కాకుండా సాయి ధరమ్ తేజ్ సరసన క్రియేటివ్ కమర్షియల్స్ పతాకంపై వెలువడనున్న ఇంకా పేరు పెట్టని సినిమాలో నటించడానికి ఒప్పందం కుదుర్చుకుంది.
ఈమె ఇంతవరకు ఆల్ఫోన్స్ పుత్రేన్, సుజీత్ వాసుదేవ్, త్రివిక్రమ్ శ్రీనివాస్, చందూ మొండేటి, ఆర్.ఎస్.దురై సెంథిల్‌కుమార్, సతీష్ వేగేశ్న, సత్యన్ అంతికడ్, కిశోర్ తిరుమల, మేర్లపాక గాంధీ, ఎ. కరుణాకరన్ వంటి దర్శకులతో పనిచేసింది. వీరిలో చాలామంది పరిశ్రమకు కొత్తవారు కావడం గమనార్హం.
ఈమె నటించిన/ నటిస్తున్న సినిమాల జాబితా:
I LOVE YOU BANGARAM
ఈమె పేరు 6 పురస్కారాలలో మొత్తం 10 విభాగాలలో ప్రతిపాదించ బడగా, మూడింటిలో విజేతగా నిలిచింది. ఆ వివరాలు క్రింది పట్టికలో చూడవచ్చు.
కృష్ణార్జున యుద్ధం
కృష్ణార్జున యుద్ధం 2018లో విడుదలవబోతున్న తెలుగు సినిమా. నటుడు నాని ఈ చిత్రంలో ద్విపాత్రాభినయం చేస్తున్నాడు.
తంగెళ్ళ శ్రీదేవి రెడ్డి
తంగెళ్ళశ్రీదేవి రెడ్డి ఉమ్మడి పాలమూరు జిల్లాకు చెందిన ప్రముఖ తెలుగు నవలా రచయిత్రి. నవలలతో పాటు, కథలు, కవితలు రాశారు. వీరు రచించిన నవలలు, కథలు అనేక ప్రముఖ వార, మాస పత్రికలలో ప్రచురితమైనవి. నేటి వనపర్తి జిల్లాలోని ఒక మండల కేంద్రమైన ఆత్మకూర్ వీరి స్వస్థలం. ప్రస్తుతం హైదరాబాద్లో స్థిరపడ్డారు.
తల్లి తంగెళ్ళ సుజాత, తండ్రి తంగెళ్ళ శ్రీనివాస్ రెడ్డి. 
స్వస్థలమైన ఆత్మకూరులో పాఠశాల, కళాశాల విద్యను పూర్తి చేశారు. ఉస్మానియా విశ్వవిద్యాలయం నుండి. ఎం.ఏ. తెలుగు పూర్తి చేశారు. అక్కడే తెలుగు వార పత్రికలు- సాహిత్య వికాసం అను అంశంపై పరిశోధన చేసి, పిహెచ్.డి పట్టాను పొందారు.
వీరు తెలుగు ఉపన్యాసకులు. ఆత్మకూరు ప్రభుత్వ జూనియర్ కళాశాలలో తెలుగు ఉపన్యాసకులుగా పనిచేశారు. ఉస్మానియా విశ్వ విద్యాలయానికి చెందిన ఆచార్య జి. రాంరెడ్డి దూర విద్యా కేంద్రానికి సంబంధించి ఎం. ఏ. తెలుగు పాఠ్యపుస్తకాల రూపకల్పన బృందంలో వీరు సభ్యులుగానూ పనిచేశారు. 
ఇప్పటి వరకు వీరు 7 నవలలు, సుమారు 50 దాక కథలు, అనేక కవితలు, వివిధ అంశాలపై వ్యాసాలు రాశారు. వీరి నవలలు స్వాతి, చతుర వంటి మాస పత్రికలలో ప్రచురించబడినవి. వీరి కథలు వివిధ దిన, వార పత్రికలలో ప్రచురించబడినవి. రచయితలకు కులం మతం ప్రాంతం లేదన్నది వీరి అభిప్రాయం. ఆ అభిప్రాయంతోనే వీరు తెలంగాణకు చెందిన వారైనా, ఆంధ్ర ప్రదేశ్ కు దక్కవలసిన ‘ప్రత్యేక హోదా’ అంశంపై సాగుతున్న ఉద్యమానికి ఊతంగా ఈమె పాటలు రచించారు. అవి ఆంధ్ర ప్రాంతంలో ప్రాచుర్యం పొందాయి.
శ్రీదేవి రెడ్డి తెలుగు విశ్వవిద్యాలయం వారు ప్రతిష్ఠాత్మకంగా ప్రకటించే 'కీర్తి పురస్కారాలకు ఎంపికైంది. 2015 సంవత్సరానికి సంబంధించి ఆమె ఈ అవార్డును దక్కించుకున్నారు. తెలంగాణ శాసన సభ స్పీకరు మధుసూదనాచారి చేతుల మీదుగా ఈ అవార్డును అందుకున్నారు. 'వాసిరెడ్డి రంగనాయకమ్మ ' స్మారక అవార్డును కూడా వీరు పొందడం జరిగింది.
ప్రేమ చదరంగం
ప్రేమ చదరంగం 2004, డిసెంబరు 23న విడుదలైన తెలుగు అనువాద చలన చిత్రం. గాంధీ కృష్ణ దర్శకత్వం వహించిన ఈ చిత్రంలో విశాల్ కృష్ణ, భరత్, రీమా సేన్, గిరీష్ కర్నాడ్, వివేక్, భానుప్రియ ముఖ్యపాత్రలలో నటించగా, హరీష్ జైరాజ్ సంగీతం అందించారు.
రచన: వేటూరి సుందరరామ్మూర్తి, చంద్రబోస్, సాహితి
ప్రియ ఆనంద్
ప్రియ ఆనంద్ ఒక భారతీయ నటి. ఈమె తమిళ, మలయాళ, హిందీ, కన్నడ, తెలుగు చిత్రాలలో నటించింది. అమెరికాలో ఉన్నత చదువులు ముగించిన తర్వాత ఈమె 2008లో నటనా వృత్తిని చేపట్టింది. ఈమె తొలిసారి తమిళ యాక్షన్ థ్రిల్లర్ చిత్రంలో తెరపై కనిపించింది. తరువాత ఆమె తెలుగు సినీరంగ ప్రవేశం "లీడర్" అనే సినిమాతో మొదలయ్యింది. 2012లో ఈమె బాలీవుడ్‌లో అడుగు పెట్టింది. "ఇంగ్లీష్ వింగ్లీష్" సినిమాతో ప్రారంభమైన ఈమె హిందీ సినిమా ప్రస్థానం ఫూక్రే, రంగ్రేజ్, ఫూక్రే రిటర్న్స్ సినిమాల వరకూ కొనసాగింది. తెలుగులో ఈమె రామ రామ కృష్ణ కృష్ణ, 180, కో అంటే కోటి అనే సినిమాలలో కూడా నటించింది.
ప్రియ 1986, సెప్టెంబర్ 17న చెన్నై నగరంలో రాధ, భరద్వాజ్ ఆనంద్ దంపతులకు జన్మించింది.ఈమె తండ్రి తెలుగు మరాఠీ మూలాలను కలిగి ఉన్నాడు. కుటుంబ నేపథ్యం కారణంగా ఈమె బాల్యం హైదరాబాదు, చెన్నైలలో గడిచింది. ఈ కారణం వల్ల ఈమెకు తెలుగు, తమిళ భాషలలో ప్రావీణ్యం లభించింది. వీటితో పాటు ఈమెకు ఇంగ్లీషు, బెంగాలీ, హిందీ, మరాఠీ మరియు స్పానిష్ భాషలలో ప్రవేశం ఉంది.
ఈమెకు బాల్యం నుండే సినిమాల పట్ల వ్యామోహం ఉంది. సినిమా నిర్మాణంలో సాంకేతిక రంగాలలో పనిచేయాలన్న కలలు కనేది. కాని నటినవుతానని ఎన్నడూ ఊహించలేదు. ఈమె తన ఉన్నత విద్యాభ్యాసం కొరకు అమెరికా వెళ్ళింది. తన కలలు కన్న భవిష్యత్తు కోసం ఆమె కమ్యూనికేషన్స్, జర్నలిజంలలో ఉన్నత చదువులు చదువుకుంది. అమెరికాలో చదువు ముగిసిన తర్వాత ఈమె 2008లో భారతదేశానికి తిరిగి వచ్చి చెన్నైలో తన తాత, అమ్మమ్మల వద్ద నివసించింది. ఈమె మొదట మోడలింగ్ రంగంలో అడుగుపెట్టి "న్యూట్రిన్ మహా లాక్టో", "ప్రిన్స్ జ్యువెలరీ", "క్యాడ్‌బరీ డెయిరీ మిల్క్" వంటి వ్యాపార ప్రకటనలలో నటించింది.
ఈమె "పుగైప్పదం" అనే తమిళ సినిమా ద్వారా సినిమా రంగ ప్రవేశం చేయాల్సి ఉంది. ఆ సినిమాలో నటించడానికి ముందుగా అంగీకారం కుదుర్చుకున్నా ఆ సినిమా విడుదల ఆలస్యం కావడంతో "వామనన్" ఈమె నటించిన తొలి సినిమాగా పరిగణించ బడుతోంది. ఈ యాక్షన్ థ్రిల్లర్ సినిమాలో ఈమె సరసన జై అనే తమిళ నటుడు నటించాడు. యువన్ శంకర్ రాజా సంగీత దర్శకత్వం వహించిన ఈ సినిమా విడుదలకు ముందే మంచి పేరు తెచ్చుకుంది.
తరువాత ఈమె 23కు పైగా సినిమాలలో నటించింది. ఈమె హరీష్, దగ్గుబాటి రానా, రిచా గంగోపాధ్యాయ, అర్జున్ సర్జా, సిద్ధార్థ్, నిత్యా మీనన్, శ్రీదేవి, శర్వానంద్, శ్రీహరి, జక్కీ భగ్నాని, పుల్కిత్ సామ్రాట్, శివ కార్తికేయన్, శివ, విక్రమ్‌ ప్రభు, జె.డి.చక్రవర్తి, అథర్వ, విమల్, గౌతం కార్తీక్, జి.వి.ప్రకాష్ కుమార్, సిమ్రాన్, పృథ్వీరాజ్ సుకుమారన్, పునీత్ రాజకుమార్, అశోక్ సెల్వన్, నివిన్ పౌలీ వంటి నటీనటులతో కలిసి నటించింది. ఐ.అహ్మద్, రాజేష్ లింగం, శేఖర్ కమ్ముల, శ్రీవాస్, జయేంద్ర పంచాపకేశన్, గౌరీ షిండే, అనీష్ కురువిల్లా, ప్రియదర్శన్, మృగదీప్‌ సింగ్ లాంబా, ఆర్.ఎస్.దురై సెంథిల్ కుమార్, కిరుతిగ ఉదయనిధి, ఆనంద్ శంకర్, యువరాజ్ బోస్, ఆర్.కన్నన్, ఐశ్వర్య ధనుష్, అధిక్ రవిచంద్రన్, జయ్ కె., రాజదురై, సంతోషం ఆనంద్రం, టి.జె.జ్ఞానవేల్, రోషన్ ఆండ్రూస్, ప్రశాంత్ రాజ్ మొదలైన దర్శకులు, దిల్ రాజు వంటి నిర్మాతలు, యువన్ శంకర్ రాజా, గంగై అమరన్, ఎం.ఎం.కీరవాణి, శివమణి, దేవీశ్రీ ప్రసాద్ మొదలైన సంగీత దర్శకులు పనిచేసిన సినిమాలలో ఈమె నటించింది.
2011, జూన్ 20వ తేదీన ఈమెను తమిళనాడు, ఆంధ్రప్రదేశ్ తరఫున సేవ్ ది చిల్డ్రన్ కార్యక్రమం ప్రచారానికై బ్రాండ్ అంబాసిడార్‌గా నియమించారు.
శీతాకాల పారా ఒలింపిక్స్ - 2018
శీతాకాల పారా ఒలింపిక్స్ - 2018 నాలుగేళ్ళ కొకసారి ఈ పోటీలను శారీరక వైకల్యాలు గల క్రీడాకారులకు నిర్వహిస్తారు. 2018లో 12వ క్రీడలను దక్షిణకొరియాలోని ప్యాంగ్‌ చాంగ్‌లో మార్చి 9 - మార్చి 18 2018 వరకు జరిగాయి.
పారాలింపిక్ క్రీడలు (Paralympic Games - పారాలింపిక్ గేమ్స్) అనగా ఒక ప్రధాన అంతర్జాతీయ క్రీడా ఈవెంట్. శారీరక వైకల్యాలు గల క్రీడాకారులు ఈ గేమ్స్ లో పాల్గొంటారు, వీరిని పారాలింపియన్స్ అంటారు. ఇందు చలనశీల వైకల్యాలు, అంగచ్ఛేదం, అంధత్వం, పక్షవాతం గల అథ్లెట్లూ ఉంటారు. వీటిలో శీతాకాలం మరియు వేసవి పారాలింపిక్ గేమ్స్ అని ఉన్నాయి. ఇవి ఒలింపిక్ గేమ్స్ తర్వాతనే జరుగుతాయి. అన్ని పారాలింపిక్ గేమ్స్ ఇంటర్నేషనల్ పారాలిమ్పిక్ కమిటీ (IPC) ద్వారా నిర్వహించబడుతున్నాయి.
5 రంగురంగుల వలయాలు పెనవేసుకున్నట్లు కనిపించే చిహ్నమే ఒలింపిక్ చిహ్నం. పైన 3 వలయాలు, క్రింద 2 వలయాలు ఈ చిహ్నంలో ఉంటాయి. ఒక్కో వలయం ఒక్కో ఖండానికి ప్రాతినిధ్యం వహిస్తుంది. వలయాల మాదిరిగా ఖండాలు కూడా కలిసిమెలిసి ఉండాలనే ఉద్దేశంతో ఈ చిహ్నాన్ని ఎంపికచేశారు. 1913లో రూపొందించిన ఈ చిహ్నం తొలిసారిగా 1914లో ఆమోదించబడింది. 1920 నుంచి ఒలింపిక్ క్రీడలలో వాడుతున్నారు.
లారా దత్తా
లారా దత్తా 2000 సంవత్సరంలో భారతదేశం తరపునఎన్నికైన విశ్వసుందరి మరియు సినీ నటి. భారతదేశం నుంచి విశ్వసుందరిగా ఎంపికైన రెండో యువతి లారా.
లారా దత్తా 1978 ఏప్రిల్ 16 న ఉత్తర ప్రదేశ్ లోని ఘజియాబాద్లో జన్మించింది. ఈమె తండ్రి ఎల్. కె. దత్తా పంజాబ్ కు చెందిన వింగ్ కమాండర్, తల్లి జెన్నిఫర్ ఒక ఆంగ్లో ఇండియను. ఈమె అక్క సబ్రినా భారతీయ వాయుసేనలో పనిచేస్తున్నది. చెల్లెలు షెరిల్.
లారా 1995 లో "గ్లాడ్ రాగ్స్ మెగామోడల్ ఇండియా" పోటీల్లో పాల్గొని విజేతగా ఎంపికైంది. దీని ద్వారా ఆమెకు 1997 లో "మిస్ ఇంటర్ కాంటినెంటల్" పోటీలో పాల్గొనేందుకు అర్హత సాధించింది. ఇందులో ఆమె మొదటి స్థానంలో నిలిచింది. 2000 సంవత్సరంలో "ఫెమినా మిస్ ఇండియా"గా ఎంపికైంది.
గండ్ర రమాదేవి
గండ్ర రమాదేవి తెలంగాణ రాష్ట్రానికి చెందిన సామాజిక కార్యకర్త మరియు రాయికల్ మండల మాజీ జడ్పీటీసీ. ఈవిడ 2018 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
రాజన్న సిరిసిల్ల జిల్లా ఎల్లారెడ్డిపేట మండలం కంచర్ల గ్రామంలో జన్మించింది.
1981లో కొడిమ్యాల మండలం నాచుపల్లి గ్రామానికి చెందిన గండ్ర అచ్యుతరావుతో రమాదేవి వివాహం జరిగింది. అదే సంవత్సరం రాయికల్‌కు మకాం మార్చారు.
రాయకల్ గ్రామంలో మహిళలు పడుతున్న ఇబ్బందులను కళ్ళార చూసిన రమాదేవి, వారిలో చైతన్యం తీసుకొచ్చి వారి జీవితాలను మార్చడంలో భాగంగా గ్రామైఖ్య సంఘాల ఏర్పాటుకు కృషిచేసింది. అలా గ్రామస్తుల సహకారంతో 1987లో గ్రామపంచాయతీ వార్డు సభ్యురాలిగా ఎన్నికయింది. 1996లో జడ్పీటీసీగా గెలిచింది. ఉమ్మడి కరీంనగర్‌ జిల్లా స్ర్తీ శిశు సంక్షేమశాఖ స్టాండింగ్‌ కమిటీ అధ్యక్షురాలిగా కూడా పనిచేసింది. 2001లో మండల ప్రాదేశిక సభ్యురాలిగా, 2004లో జడ్పీటీసీగా రెండోసారి ఎన్నికయింది.
బుర్రా రాములు
బుర్రా రాములు ( జూన్ 10, 1954 - మే 14, 2011 ) తెలంగాణ ప్రాంతానికి చెందిన కథ రచయిత మరియు మానవ హక్కుల నేత.
ఈయన 1954, జూన్ 10 న వరంగల్ జిల్లాలోని ఓరుగల్లు కోటలో జన్మించారు.
ఈయన 2011 మే 14 లో క్యాన్సర్ వ్యాధితో మరణించారు.
సీతారామాలయం, సైదాపురం
సీతారామాలయం తెలంగాణ రాష్ట్రం, యాదాద్రి - భువనగిరి జిల్లా, సైదాపురం గ్రామ శివార్లోవున్న మల్లన్నబోడులు గుట్టపై వున్న ఆలయం. 16వ శతాబ్దంలో వెలసిన ఈ ఆలయం భద్రాచలం కన్నా పురాతనమైనది.
యాదాద్రి-భువనగిరి జిల్లా సైదాపురంగ్రామం శివార్లో మల్లన్నబోడులు అని పిలువబడే చిన్నగుట్టలున్నాయి. ఇవన్నీ ఒకప్పుడు ఆదిమానవుల ఆవాసాలు ఉండేవి. ఆ గుట్టల్లో మధ్య ఇప్పటికీ అక్కడక్కడ కైరన్ సమాధులు అగుపిస్తున్నాయి. ఆ బోడులలో ఒక బోడు మీద రామాలయం బయటపడ్డది. మల్లన్నబోడులు పక్కనే వ్యవసాయం చేస్తున్న పల్లెపాటి మల్లేశ్ పశువులు తప్పిపోగా, వాటిని వెతుక్కుంటూ గుట్టపైకి వెళ్లిన ఆయనకు ఈ ఆలయం కనిపించింది. ఈ సంగతి తెలిసిన స్థానికులు దట్టమైన కంపచెట్లను తొలగించి చూస్తే రాతిగుండ్ల కప్పుకింద రాతిగుండుకు చెక్కివున్న సీతారాములు అర్ధశిల్పం (Bas-Relief) కనిపించింది.
తెలంగాణ జాగృతి చరిత్ర విభాగానికి చెందిన చరిత్రపరిశోధకులు శ్రీరామోజు హరగోపాల్, సహాయకుడు చంటి, సాక్షి విలేకరి సంపత్కుమార్ తదితరులతో కలిసి ఈ దేవాలయాన్ని అక్కడి శాసనాలను మరియు విగ్రహాలను పరిశీలించి అది రామాలయం అని, ఆ శిల్పాలు సీతారాములవని తేల్చిచెప్పారు. శాసనపాఠాలను వివరించారు.
5అడుగుల ఎత్తున్న సైదాపురం సీతారాముని శిల్పం అర్థశిల్పంగా చెక్కివుంది. ఇది దేశంలోనే రెండవ శిల్పం. సాధారణంగా రాముని విగ్రహానికి మానవులలాగా రెండు చేతులే వుంటాయి. కాని, ఈ శిల్పానికి నాలుగుచేతులు ఉన్నాయి. ముందరి కుడిచేయి అభయహస్తంగా, బొటనవేలు, చూపుడువేళ్ళ మధ్య బాణంతో ఉంది. ముందరి ఎడమచేయి ఎడమభుజం మీద వున్న విల్లును పట్టుకున్నట్టుగా చెక్కివుంది. వెనక కుడిచేతిలో శంఖం, వెనక ఎడమచేతిలో చక్రం ధరించబడ్డాయి. ప్రలంబాసనంలో కూర్చున్న రాముని ఎడమతొడపై సీతాదేవి కూర్చునివుంది.
ఐదు అడుగుల ఎత్తున్న సైదాపురం సీతారాముని శిల్పం అర్థశిల్పంగా చెక్కి ఉండడంతో, పూర్తిగా విగ్రహంగా చెక్కబడి భద్రాచల రాముని శిల్పం కన్నా ఈ విగ్రహమే ముందుదని తెలుస్తున్నది. భద్రాచల రాముణ్ణి వైకుంఠరాముడంటారు. ఇక్కడి రాముడు కూడా విష్ణువురూపంలో వుండడం వల్ల ‘వైష్ణవరాముడు’ అనవచ్చు. ప్రతిమాలక్షణాన్ని బట్టి ఈ శిల్పం 16వ శతాబ్దంనాటిదని చెప్పవచ్చు. భద్రాచలరాముని శిల్పం 17వ శతాబ్దం నాటిది. అక్కడి రామునికి లక్ష్మణుని శిల్పం అదనంగా చేర్చబడ్డది.
యాదగిరి లక్ష్మీనరసింహస్వామి దేవాలయం ప్రధానార్చకులు నల్లందీగల్ లక్ష్మీనరసింహాచార్యులు, కారంపూడి నర్సింహాచార్యులు తదితర అర్చక బృందం ఆలయాన్ని సందర్శించారు.
ఏంజెల్స్ అండ్ డెమన్స్
ఏంజెల్స్ అండ్ డెమన్స్ అను నవల డాన్ బ్రౌన్  అను అమెరికన్ రచయిత  వ్రాసిన థ్రిల్లర్  నవల. ఈ నవల ౨౦౦౦ సంవత్సరములో పాకెట్ బుక్స్ మరియు కార్గి బుక్స్ చే  ప్రచురించబడింది. ఈ నవలలో నాయకుడు రాబర్ట్ లాంగ్దోన్, డాన్ బ్రౌన్ యొక్క తర్వాతి నవలలలో కూడా నాయకునిగా మనకు దర్మనమిస్తాడు. ఏంజెల్స్ అండ్ డెమన్స్  మరియు రచయిత యొక్క ఇతర రచనలందు రహస్య సమాజాలకు చెందిన కుట్రలు, ఒక రోజులో జరిగిన సంఘటనలు, కాథలిక్ చర్చి,
.   The "Illuminati Diamond" mentioned in the book is an ambigram of the four elements that are arranged in the shape of a diamond.
వన సంరక్షణ
వనసంరక్షణ అన్నది ఉద్యానవనం రూపొందించడంలో భాగంగా మొక్కలను పెంచడం, వాటికి సంబంధించిన జాగ్రత్తలు తీసుకునే పధ్ధతి. అలంకారానికి వాడే మొక్కలను పువ్వులు, పత్రాలు, మొత్తం వాటి వాళ్ళ వచ్చే అందం కోసం,  ఈ ఉద్యానవనాల్లో ఎక్కువగా పెంచుతారు.  దుంపలు, ఆకు కూరలు, పళ్ళు, హెర్బ్స్ వంటివి వాటిని ఆహారంగా తీసుకునేందుకు, రంగులుగానో, ఔషధాలుగానో, సౌందర్య సాధనాలుగానో వాడేందుకు పెంచుతారు. ఈ పనిని చాలామంది మానసిక ఉత్తేజాన్ని కలిగించే సాధనంగా వాడుతారు.
నేహా ధుపియా
నేహా ధుపియా (జననం 1980 ఆగస్టు 27) ఒక భారతీయ నటి, మోడల్. ఈమె ముఖ్యంగా హిందీ, తెలుగు, మరియు మలయాళ భాషా చిత్రాలలో నటించింది. ఈమె నాటకాలతో తన నటనా ప్రస్థానాన్ని ప్రారంభించింది. తరువాత యూఫోరియా అనే మ్యూజిక్ వీడియోలో కనిపించింది. తరువాత మోడలింగ్ వృత్తిని చేపట్టింది.
ఈమె తొలిసారి 1994లో విడుదలైన మలయాళ సినిమా లో నటించింది. 2003లో "మిస్ ఇండియా:ది మిస్టరీ" అనే హిందీ సినిమాతో బాలీవుడ్‌లో అడుగు పెట్టింది. తరువాత ఈమె "క్యా కూల్ హై హమ్‌", "షూట్ అవుట్ లోఖండ్‌వాలా" వంటి విజయవంతమైన చిత్రాలలో ప్రధాన పాత్రను పోషించడమే కాకుండా "చుప్‌చుప్‌కే", "సింగ్ ఈజ్ కింగ్" వంటి సినిమాలలో సహాయపాత్రలను పోషించింది. ఈమె 2002లో "ఫెమినా మిస్ ఇండియా యూనివర్స్" టైటిల్‌ను గెలుచుకుంది.
ధుపియా కేరళ రాష్ట్రం లోని కొచ్చి నగరంలో ఒక సిక్కుల కుటుంబంలో జన్మించింది.ఈమె తండ్రి కమాండర్ ప్రదీప్ సింగ్ ధుపియా భారత నావికా దళంలో పనిచేశాడు. ఈమె తల్లి మన్పిందర్ (బబ్లీ ధుపియా) ఒక గృహిణి. నేహా ధుపియా ప్రాథమిక విద్య నావల్ పబ్లిక్ పాఠశాల, ఆర్మీ పబ్లిక్ పాఠశాల న్యూఢిల్లీలలో సాగింది. ఈమె చరిత్ర ప్రధానాంశంగా న్యూఢిల్లీలోని ఢిల్లీ యూనివర్సిటీకి అనుబంధమైన జీసస్ & మేరీ కాలేజీలో గ్రాడ్యుయేషన్ చేసింది.
ధుపియా తన నటనా వృత్తిని గ్రాఫిటీ అనే నాటకంతో ఆరంభించింది. తరువాత ఈమె యూఫోరియా అనే ఇండిపాప్ మ్యూజిక్ విడియోలో కనిపించింది. ఆ తర్వాత అనేక వ్యాపార ప్రకటనలలో మోడల్‌గా వ్యవహరించింది. "రాజధాని" అనే టెలివిజన్ సీరియల్‌లో నటించింది. 2002లో ఫెమినా మిస్ ఇండియా పోటీలలో పాల్గొని ఫెమినా మిస్ ఇండియా యూనివర్స్ టైటిల్‌ను గెలుచుకుంది. తరువాత కరేబియన్ దీవుల్లో జరిగిన మిస్ యూనివర్స్ పోటీలలో టాప్ 10లో ఈమెకు స్థానం లభించింది.
ఈమె 2003లో "ఖయామత్: సిటీ అండర్ థ్రెట్" అనే సినిమాతో బాలీవుడ్ రంగప్రవేశం చేసింది. ఆ సినిమా బాకాఫీసు వద్ద మామూలుగా నిలిచింది. "జూలీ" చిత్రంలో ఈమె నటించిన పాత్ర ఈమెకు మంచి పేరు తెచ్చిపెట్టింది. ఆ తర్వాత "షీషా" సినిమాలో ద్విపాత్రాభినయం చేసింది. ఆ సినిమా విజయవంతం కాలేదు. తర్వాత ఈమె "క్యా కూల్ హై హమ్‌", "షూట్ ఔట్ అట్ లోఖండ్‌వాలా" అనే సినిమాలలో నటించింది. "దస్ కహానియా" అనే సినిమాలో ఒక కథలో ఒక పాత్రను వేసింది.
తరువాతి కాలంలో ఈమె అనేక సినిమాలలో సహాయపాత్రలను ధరించింది. వాటిలో "చుప్ చుప్ కే", "ఏక్ చాలీస్ కీ లాస్ట్ లోకల్", "మిథ్య", "మహారథి", "సింగ్ ఈజ్ కింగ్", "దస్వీదనియా" మొదలైనవి ఉన్నాయి. 2011లో వచ్చిన "మై ఫ్రెండ్ హిట్లర్" అనే సినిమాలో ఇవా బ్రౌన్ పాత్రను పోషించింది.
ఈమె ఇటీవల నటించిన చిత్రాలలో "మోహ్ మాయ మనీ", "పేయింగ్ గెస్ట్", "యాక్షన్ రీప్లే", "దే దన దన్", "పప్పు కాంట్ డాన్స్ సాలా" మొదలైనవి ఉన్నాయి. "బాలీవుడ్ హీరో" అనే అంతర్జాతీయ ప్రాజెక్టులో ఈమె పనిచేసింది.
2016లో ఈమె సావన్ అనే మ్యూజిక్ యాప్ కోసం నోఫిల్టర్ నేహా పేరుతో బాలీవుడ్ ప్రముఖులను ఇంటర్వ్యూ చేసింది. దీనిని 2.3 మిలయన్ ప్రజలు వీక్షించారు. 2017లో నో ఫిల్టర్ నేహా సీజన్-2 తో మళ్లీ ఇంటర్యూలు మొదలుపెట్టింది.
ధుపియా కన్సర్న్ ఇండియా ఫౌండేషన్ కు సహాయంగా 5 లక్షల రూపాయల విరాళాన్ని సమకూర్చేందుకు "ముంబై మారథాన్"ను నిర్వహించింది. 2011లో సిక్కిం భూకంపబాధితులను ఆదుకోవడానికై విరాళాలను సేకరించడంలో సహకరించింది. ఈమె GR8 ఉమెన్స్ అవార్డ్ 2012 కార్యక్రమంలో పాలుపంచుకుంది. ఈమె సునీల్ శెట్టి, వినోద్ ఒబెరాయ్, అనీల్ కపూర్, బిపాషా బసులతో కలిసి శ్రీలంకలో జరిగిన హీరు గోల్డెన్ ఫిలిం అవార్డ్స్ 2014 కార్యక్రమంలో అతిథిగా పాల్గొనింది.
నేహా ధూపియా నటించిన తెలుగు సినిమాల వివరాలు:
సముద్ర గుర్రం
సముద్ర గుర్రం గుర్రాన్ని తలపించే చిన్న చేప.
సముద్రపు గుర్రాలు ప్రపంచవ్యాప్తంగా ఉష్ణమండల, సమశీతోష్ణ జలాల్లో కనిపిస్తాయి. వీటికి వంకర మెడలు పొడవైన గొంతు తల, శరీరం నిటారుగా ఉండి తోక మాత్రం వంకరగా ఉంటుంది. ఈ జంతువులకు నోట్లో పళ్ళుండవు. పగడపు దిబ్బలు లేదా మడ అడవుల వంటి ప్రాంతాలలో నివసిస్తాయి. ఉత్తర అమెరికా, దక్షిణ అమెరికా వరకు పసిఫిక్‌ జలాల్లో నాలుగు జాతులు కనిపిస్తాయి. దాని ప్రధానమైన ఆహారం కోప్‌పాడ్‌ అని పిలువబడే రొయ్యలు, పీతల కుటుంబానికి చెందిన సూక్ష్మప్రమాణం గల రొయ్యలు. ఇవి అంత సులభంగా చిక్కవు. మరి నిట్టనిలువుగా నిలిచి ఈదే ఈ చేప. తను వెంటాడే ఎరలో 90 శాతాన్ని ఎలా పట్టుకోగలుగుతుంది? ఈ నైపుణ్యం అంతా ఈ చేపతలలోనే ఉంటుందని, సముద్ర జీవశాస్త్రవేత్త బ్రాడ్‌జెమ్మెల్‌ అభిప్రాయం.
ఈ చేప అత్యంత వేగవంతంగా 3 డి దృశ్యాన్ని చూపే సామర్థ్యం గల దృష్టిని కలిగి ఉండటమే ఇందుకు కారణం. ఈ సీహార్స్‌ ముక్కుభాగం నీటిలో ఎక్కువ అలజడిని కలిగించకుండా తన ఎరను వేటాడటానికి దగ్గరకు చేరుకొనేలా చేస్తుందని అతడు కనుగొన్నాడు. "ఇంకా ముఖ్యమైన విషయం, దాని ఎర అయిన కోప్‌పాడ్‌లు దృష్టిలేనివి. అవి ప్రవాహపు మార్పులను అనుసరించి లభించే సంకేతంతో తప్పించుకుపోతూ ఉంటాయి." "ఈ సముద్రపు గుర్రాలను చూసి చాలా నెమ్మదైనవి. సహనం గలవి అనుకుంటారు. కాని అవి సముద్రంలో అత్యంత వేగంగా తప్పించుకుపోయే జీవులలో ఒకటైన జాతి పైనే తమ ఆహారం కోసం పూర్తిగా ఆధారపడి జీవిస్తున్నాయి అంటే, అవి చాలా సామర్థ్యం గల వేటాడే చేపలని తెలుస్తుంది. మగ సముద్రపు గుర్రాలు తమ శరీరం ముందు భాగంలో సంతానాన్ని పొదగటానికి అనువైన ఒక సంచివంటి అరను కలిగి ఉంటాయి. జతకట్టిన సమయంలో ఆడచేప గుడ్లను ఈ మగచేప సంచిలోనికి విడుస్తుంది. అపుడు మగచేప వాటిని అంతర్గతంగా ఫలదీకరణం చేసి, పిల్లలు గుడ్లలో నుండి బయటకు వచ్చేక, వాటిని నీటిలోకి విడుదల చేస్తుంది.
ఈ సముద్ర గుర్రపు చేపలు, తమ శరీర ఆకారాన్ని అనుసరించి అంతగా ఈదగల నైపుణ్యం గలవి కావు. తుఫాను వాతావరణంతో కూడిన సముద్రంలో తేలికగా మృత్యువాత పడతాయి ఇవి. ఈ చేపల వీపుపై గల రెక్క సహాయంతో కావలసిన దిక్కుకు తిరుగుతాయి. ఈ ఫిన్‌ (రెక్క) సెకనుకు 35 సార్లు కొట్టుకుంటుంది. పక్షిరెక్కల్లా. తల వెనుక భాగంలో గల చిన్న ఫిన్‌లను కూడా మలుపు తిరగటం కోసం ఉపయోగించుకుంటుంది ఈ చేప. ఇవి తమ పట్టుకొనే శక్తి గల తోకలతో సముద్రపు గడ్డిమొక్కలను, పగడపు దిబ్బలవంటి వాటిని పట్టుకొని ఒక స్థానంలో నిలువగలుగుతాయి. ఆ సమయంలో పక్కనుండి పోయే సూక్ష్మప్రాణులను నోటిలోనికి పీల్చటం కోసం, తమ పొడవైన ముక్కులను ఉపయోగిస్తాయి. వీటికి అధికంగా తినే గుణం ఉంటుంది గనుక, వరుసగా తింటూనే ఉంటాయి. సముద్రపు గుర్రాలుగా పిలువబడే ఈ చిన్న సముద్ర జీవుల తల భాగం గుర్రం తలను పోలి ఉండటంతో ఆ పేరు వచ్చింది.
బొగ్గం జయమ్మ
బొగ్గం జయమ్మ ఆదివాసీ రైతు. ఈవిడ 2018 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
జయమ్మ తెలంగాణ రాష్ట్రం, భద్రాద్రి కొత్తగూడెం జిల్లా, ములకలపల్లి మండలం, జగన్నాథపురం గ్రామంలో నివసిస్తుంది.
జయమ్మ దంపతులకున్న రెండు ఎకరాలు సేద్యానికి అనువుగా లేని ఎగుడు దిగుడు వర్రెలు, వంకలు, ముళ్ల చెట్లతో నిండివుండేది. అంతేకాకుండా, అది వర్షాభావ ప్రాంతం. అలాంటి కరవు నేలను చదును చేసుకునే స్తోమతలేక వారు కూలీ పని చేసుకుంటూ ఉండేవారు. ఎలాగైనా తమ బంజరు భూమిని సాగులోకి తెచ్చే అవకాశాల కోసం చేసిన ప్రయత్నంలో వారికి 2015 ఏప్రిల్‌లో డ్వామా ద్వారా ఉపాధిహామీ పథకంలో నిధులు మంజూరయ్యాయి. ఆ నిధులతో రెండెకరాల భూమిని కుటుంబం, ఉపాధి కూలీలతో కలిసి చదును చేసి ఎత్తు, పల్లాలుగా ఉన్న మట్టి దిబ్బలను తవ్వి ఎగువ ప్రాంతంలోని మట్టిని దిగువ ప్రాంతంలో వేయడం ద్వారా భూమిని సాగుకు అనువుగా మార్చారు.
అంతేకాకుండా, సాగునీటికోసం తన భూమిలోనే చిన్ననీటి కుంటను తవ్వుకుని వాన నీటిని నిలువ చేసి, భూమిలో తేమను పెంచారు. అర ఎకరాలో వరి పండించి సుమారు 15 బస్తాల దిగుబడి సాధించడంతోపాటూ, మిగిలిన ఒకటిన్నరెకరాల్లో జామాయిల్ తోటను పెంచుతున్నారు. గతంలో కేవలం దినసరికూలీగా బతికిన ఈ దంపతులు పట్టుదలతో కష్టించి తమ బీడుభూమిని సాగు భూమిగా మార్చుకుని రైతులుగా మారారు. ఇద్దరు పిల్లలను చదివించుకుంటూ సుస్థిర ఆదాయం పొందుతున్నారు.
ఇశితా దత్తా
ఇశితా దత్తా (జ.1990 ఆగస్టు 28) భారతీయ సినిమా మరియు టెలివిజన్ నటి. ఆమె దృశ్యం (2015) అనే సస్పెన్స్ థ్రిల్లర్ సినిమాలో ముఖ్యమైన పాత్రలో నటించింది. ఆమె స్టార్ ప్లస్ టెలివిజన్ ఛానల్ లో ప్రసారితమవుతున్న హిందీ సోప్ ఒపేరా "ఏక్ ఘర్ బనావూంగా" షోలో నటిస్తుంది. ఆమె ఆమె భారతీయ సినిమా నటి తనూశ్రీ దత్తా యొక్క సోదరి.
ఆమె భారతదేశం జార్ఘండ్ రాస్ట్రానికి చెందిన జంషెడ్‌పూర్ లో ఒక బెంగాలీ హిందూ కుటుంబంలో జన్మించింది. ఆమె జంషెడ్‌పూర్ లోని దక్షిణ భారత మహిళా సమాజం ఇంగ్లీషు మీడియం పాఠశాలలో విద్యాభ్యాసం చేసింది. ముంబైలో మీడియా స్టడీస్ పూర్తి చేసింది. ఆమె సోదరి తనూశ్రీ దత్తా కూడా టెలివిజన్ మోడల్, సినిమా నటి. తనూశ్రీ దత్తా 2005లో ఫెమినా మిస్ ఇండియా యూనివర్స్ ను గెలుచుకొన్నది.
కళాశాల విద్య పూర్తిచేసిన తదుపరి సినిమా రంగంలో చేరాలని అనుకున్నది. తన సోదరి సూచన మేరకు అనుపమ్‌ఖేర్ నటనా పాఠశాలలో చేరి మూడు నెలలు శిక్షణ పొందింది. అప్పటి నుండి ఆత్మవిశ్వాసంతో రంగస్థల నటనకు సిద్ధమైనది. ఆమె టెలివిజన్ కార్యక్రమాలలో నటించింది. ఆమె మొదటి టెలివిజన్ ఎడ్వర్‌టైజ్‌మెంటు ప్రాజెక్టు తమిళంలో ప్రారంభమైనది. ప్రకటనల రంగంలో ఆమె ప్రస్థానం ఆమె పుట్టిన రోజున జరగడం విశేషం. తరువాత ఆమె మరిన్ని ప్రకటనల షోలకు సంతకం చేసింది.
ఆమె 2012 లో తెలుగు సినిమా చాణక్యుడు సినిమా ద్వారా నటనా ప్రస్థానాన్ని ప్రారంభించింది. సోదరి తనూశ్రీ దత్తాతో కలసి హెచ్.ఆర్ శ్రీకాంత్ దర్శకత్వంలో నియాజ్ అహ్మద్ నిర్మాణ సారథ్యంలో నిర్మించబడుతున్న "యేనీడు మనసాలి" సినిమాలో నటించారు. కానీ ఆ సినిమా అసంపూర్తిగా ఆగిపోయి, విడుదల కాలేదు. ఆమె సోప్ ఒపేరా ఏక్ ఘర్ బనావూంగా షోలో ప్రధాన పాత్రలో నటిస్తున్నది.
ఆమె బాలీవుడ్ లో 2015 లో ఏక్షన్ డ్రామా దృశ్యం ద్వారా ప్రవేశించింది. ఆ సినిమాలో అజయ్ దేవగన్, టబు, శ్రియా శరణ్ లతో నటించింది. ఆ చిత్రంలో ఆమె అజయ్ దేవగన్ కుమార్తె పాత్రను పోషించింది. ఆమె కపిల్ శర్మతో కలసి ఫిరంగి సినిమాలో పనిచేస్తున్నది.
ఇశితా దత్తా టెలివిజన్, సినిమా నటుడు వాట్సాల్ సేథ్ ను ప్రేమించి కొన్నాళ్ళు డేటింగ్ చేసింది. ఇద్దరూ కలసి అనేక టెలివిజన్ కార్యక్రమాలు, బాలీవుడ్ సినిమాలలో నటించారు. 2016 లో "రిష్టోన్ కా సౌదాగర్ బాజీగర్" అనే టెలివిజన్ సిరీస్ లో పనిచేసారు. ఇశితా, వట్సాల్‌లు 2017 నవంబరు 28న ముంబైలో ఇస్కాన్ దేవాలయంలో వివాహం చేసుకున్నారు.
ఇశితా దత్తా ఏక్ ఘర్ బనావూంగా షోలో చేసిన కృషికి గానూ ఈ క్రింది పురస్కారాలు మరియు నామినేషన్లు పొందింది.
జె. శివకుమార్
శివకుమార్ జయకుమార్ (జె.శివకుమార్) భారతీయ సినిమా దర్శకుడు. ఆయన "శివ" లేదా "సిరూతై శివ"గా సుప్రసిద్ధుడు. ఆయన తమిళ సినిమా రంగంలో ఛాయాగ్రాహకుడుగానూ, దర్శకునిగా మరియు నటునిగా తన సేవలనందించాడు.
శివ కుమార్ చెన్నైలో డాక్యుమెంటరీ ఫోటోగ్రాఫర్ అయిన జయకుమార్ కు జన్మించాడు. ఆయన మాతృభాష తమిళం. ప్రముఖ సినిమా నిర్మాత అయిన ఎ.కె.వేలన్ మనుమడు. ఆయన సోదరుడు "బాల" కూడా మలయాళ, తమిళ సినిమా నటుడు. అతడు అనేక టెలివిజన్ కార్యక్రమాలలో వ్యాఖ్యాతగా కూడా వ్యవహరించాడు. సినిమా ఫోటోగ్రాఫర్ కాక ముందు పైన్ ఆర్ట్స్ ముఖ్యంగా కవితలు, చిన్న నాటకాల రచయితగా మంచి ఉత్సుకత ఉండేది. తమిళనాడులో ఆయనకు ఉత్తమ ఉపన్యాసకుడు పురస్కారం మూడుసార్లు వచ్చింది. ప్రతీ రోజూ తన చుట్టూ జరుగుతున్న కొత్త విషయాలను పరిశీలించి రచనలు చేసేవాడు. ఈ విషయాలు దర్శకునిగా కావడానికి దోహదపడ్డాయి.
ఆయన చిత్ర నిర్మాతగా కావాలని కోరుకున్నప్పటికీ ఫోటోగ్రఫీ రంగాన్ని ఎంచుకున్నాడు. ఆయన 1998లో అడయార్ ఫిలిం ఇనిస్టిట్యూట్ నుండి బంగారు పతకాన్ని పొందాడు. ఆయన సినిమా ఛాయాగ్రాహకుడైన "జయన్ విన్సెంట్"తో కలసి పనిచేసాడు. తరువాత ఆయన హైదరాబాద్ వచ్చి దగ్గుబాటి వెంకటేష్ నటించిన సినిమా జయం మనదేరా (2000 సినిమా)లో ఆపరేటివ్ కెమేరామన్ గా పనిచేసాడు. 2002 లో ఆయన స్వతంత్రంగా సినిమా ఛాయాగ్రాహకునిగా తన సేవలను ప్రారంభించాడు. ఆయన సోదరుడు "బాల" చిత్రపరిశ్రమలో చేరిన తరువాత, ఆయన ఛాయాగ్రాహకునిగా తన సేవలను ప్రారంభించి సుమారు 15 చిత్రాలకు పనిచేసాడు.
2008 లో తెలుగు సినిమా నటుడు గోపీచంద్ ప్రధాన పాత్రకోసం ఒక కథను చెప్పాడు. గోపీచంద్, అనుష్కాశెట్టి లతో శౌర్యం సినిమాకు దర్శకత్వం వహించాడు. తరువాత సంవత్సరాలలో ఆయన రెండవ చిత్రం కూడా గోపీచంద్ తో చేసాడు. 2011లో శివ తమిళ సినిమా రంగంలో సిరుతై చిత్రంలో దర్శకునిగా ప్రవేశించాడు. తెలుగులో ఎస్.ఎస్.రాజమౌళి దర్శకత్వం వహించిన విక్రమార్కుడు సినిమా యొక్క రీమేక్ ఇది. ఈ చిత్రంలో ప్రధాన పాత్రలో కార్తీ నటించాడు ఈ చిత్రం ఆర్థికంగా విజయం సాధించింది. ఈ విజయంతో ఆయన "సిరుతై శివ"గా మారిపోయారు. ఆయన దర్శకత్వం వహించిన నాల్గవ సినిమా దరువు 2012 మేలో విడుదలైంది.
2011 డిసెంబరులో ఆయన విజయా ప్రొడక్షన్స్ ద్వారా సంతకం చేసి అజిత్ కుమార్ ప్రధాన పాత్రతో నటించిన చిత్రానికి పనిచేసాడు. అజిత్ కుమార్ ఆ చిత్రానికి స్క్రిప్టు తయారీని గ్రామీణ కథగా మలచాలని కోరాడు. కానీ దీని నిర్మాణం 2013 వరకు జరుగలేదు. ఆయన అజిత్ తో "వీరం" అనే చిత్రాన్ని చేసాడు. ఆర్థికంగా ఇది అతి పెద్ద విజయం సాధించింది. ఈచిత్రం 2014 జనవరిలో విడుదల అయింది. ఆయన తమిళంలో మూడవ సినిమా "వేదాలం" అజిత్ తో పాటు నటులుగ శ్రుతి హాసన్, రాహుల్ దేవ్ లతో చేసాడు. ఇది అజిత్ తో కలసి చేసిన అతి పెద్ద సినిమా. ఇది ఆగస్టు 2017 లో విడుదలైంది.
రామగిరి మండలం (సెంటనరీ కాలనీ)
రామగిరి మండలం, తెలంగాణ రాష్ట్రం, పెద్దపల్లి జిల్లా, రామగిరి అనే పేరుతో ఏర్పడిన కొత్త మండలం.
దీని ప్రధాన కేంద్రం సెంటనరీ కాలనీ
లోగడ రామగిరి (సెంటనరీ కాలనీ) గ్రామం కరీనగర్ జిల్లా,మంథని రెవెన్యూ డివిజను పరిధిలోని కమాన్‌పూర్ మండలానికి చెందినది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా రామగిరి మండలం పేరుతో సెంటనరీ కాలనీ మండల ప్రధాన కేంద్రంగా ఉండేలాగున (0+15) పదిహేను గ్రామాలుతో నూతన మండలంగా పెద్దపల్లి జిల్లా,మంథని రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.గమనిక:నిర్జన గ్రామాలు రెండు పరిగణించబడలేదు
నాస్‌డాక్
నాస్‌డాక్ స్టాక్ మార్కెట్ () ఒక అమెరికన్ స్టాక్ ఎక్స్చేంజ్. ఇది న్యూయార్క్ లోనే ఉన్న న్యూయార్క్ స్టాక్ ఎక్స్ఛేంజ్ తరువాత ప్రపంచంలో అతి పెద్ద స్టాక్ ఎక్స్చేంజ్. ఈ ఎక్స్చేంజ్ Nasdaq, Inc. అనే సంస్థ స్థాపించింది. ఇదే సంస్థ నాస్‌డాక్ నార్డిక్ (పూర్వం ఓఎంఎక్స్ గా ప్రసిద్ధి), నాస్‌డాక్ బాల్టిక్ అనే స్టాక్‌మార్కెట్ నెట్‌వర్క్‌లను నడుపుతోంది.
నాస్‌డాక్ (NASDAQ) అనేది నేషనల్ అసోసియేషన్ ఆఫ్ సెక్యూరిటీస్ డీలర్స్ ఆటొమేటెడ్ కొటేషన్స్ (National Association of Securities Dealers Automated Quotations") కు సంక్షిప్త రూపం. ఇది 1971లో నేషనల్ అసోసియేషన్ ఆఫ్ సెక్యూరిటీస్ డీలర్స్ సంస్థచే ప్రారంభించబడింది.ఈ సంస్థ నాస్‌డాక్ నుండి తన పెట్టుబడులను 2000-2001లో ఉపసంహరించుకుంది. నాస్‌డాక్ స్టాక్ మార్కెట్‌ను Nasdaq, Inc.అనే సంస్థ స్వంతదారుగా నిర్వహిస్తున్నది. ఈ సంస్థ షేర్లను 2002 జూలై 2 నుండి స్వంత స్టాక్ ఎక్స్చేంజిలో లిస్ట్ చేస్తున్నది.
1971, ఫిబ్రవరి 8లో ఈ స్టాక్ మార్కెట్ ప్రారంభమైనప్పుడు ఇది ప్రపంచంలో మొట్టమొదటి ఎలెక్ట్రానిక్ స్టాక్ మార్కెట్. మొదట్లో ఇది వాణిజ్యానికి కాక కేవలం "కొటేషన్ సిస్టమ్‌"కు మాత్రమే ఎలెక్ట్రానిక్ పద్ధతిని ఉపయోగించేది. .
కాలం గడిచే కొద్దీ నాస్‌డాక్ ఆటోమేటెడ్ ట్రేడింగ్ సిస్టమ్‌ను అవలంబించింది. ఇది అమెరికాలో ఆన్-లైన్ ట్రేడింగ్ ప్రారంభించిన మొదటి స్టాక్‌మార్కెట్‌గా పేరుగడించింది. ఈ స్టాక్ ఎక్స్చేంజ్ మైక్రోసాఫ్ట్, ఆపిల్, సిస్కో, ఒరాకిల్, డెల్ వంటి కొత్తగా అభివృద్ధి చెందుతున్న కంపెనీలను ఆకర్షించి వాటి ఆధునీకరణ కొరకు ఐ.పి.ఓకు సహకరించింది.
1992లో ఈ స్టాక్ ఎక్స్చేంజ్ లండన్ స్టాక్ ఎక్స్చేంజ్‌తో చేతులు కలిపి కాపిటల్ మార్కెట్ కొరకు మొదటి అంతర్జాతీయ బంధనాన్ని ఏర్పరచింది.
2000, మార్చి 10వ తేదీన నాస్‌డాక్ సూచీ 5,132.52 ఉన్నత స్థాయికి చేరుకుని ఏప్రిల్ 17 నాటికి 3227 పాయింట్లకు పడిపోయి, తరువాతి 30 నెలలలో 78 శాతానికి పడిపోయింది.
2018 జనవరి 3వ తేదీన మార్కెట్‌ చరిత్రలో తొలిసారి నాస్‌డాక్‌ 7,000 పాయింట్ల మైలురాయిని అధిగమించి నిలిచింది. 2017 చివరలో ఇంట్రాడేలో ఈ స్థాయికి చేరుకున్నప్పటికీ ముగింపు సమయానికి వెనకడుగు వేసింది. ప్రధానంగా టెక్నాలజీ ఇండెక్స్‌ 1.4 శాతం పురోగమించడంతో అధికంగా 103 పాయింట్లు (1.5 శాతం) జంప్‌చేసి 7,007 వద్ద ముగిసింది.
2006లో ఈ సంస్థ లైసెన్స్‌డ్ జాతీయ సెక్యూరిటీస్ ఎక్స్చేంజ్ స్థాయికి చేరుకుంది.
2007లో ఈ సంస్థ ఓఎంఎక్స్ సంస్థతో విలీనమై తన పేరును నాస్‌డాక్ ఓఎంఎక్స్ గ్రూప్‌గా మార్చుకుంది.
ఈ స్టాక్‌ఎక్స్చేంజ్‌ జాబితాలో నమోదు కావాలంటే ఆ కంపెనీ యునైటెడ్ స్టేట్ సెక్యూరిటీస్ అండ్ ఎక్స్చేంజ్ కమిషన్ వద్ద రిజిస్టర్ చేసుకుని ఉండాలి మరియు కనీస ఆస్తులు, మూలధనం, పబ్లిక్ వాటాలు, షేర్ హోల్డర్లు ఉండాలి. ఈ సంస్థలో ప్రస్తుతం 3295 కంపెనీలు లిస్టింగులో ఉండగా వాటిలో 4 భారతీయ కంపెనీలు ఉన్నాయి.
2016 నవంబరులో అడెనా ఫ్రైడ్‌మాన్ ఈ సంస్థ ఛీఫ్ ఆపరేటింగ్ ఆఫీసర్ పదవి నుండి ఛీఫ్ ఎక్జిక్యూటివ్ ఆఫీసర్‌గా పదోన్నతిని పొందించి. అమెరికాలోని ప్రధాన స్టాక్ ఎక్చేంజి నడుపుతున్న తొలి మహిళగా ఆమె రికార్డు సృష్టించింది. 2016లో ఈ సంస్థ కంపెనీల లిస్టింగు సంబంధిత లావాదేవీల ద్వారా 272 మిలియన్ డాలర్లు సంపాదించింది.
నాస్‌డాక్‌లో లిస్ట్ అవుతున్న భారతీయ కంపెనీల జాబితా:
జూన్ 2015 నాటికి నాస్‌డాక్ స్టాక్ మార్కెట్ అది ఫిబ్రవరి 1971లో ప్రారంభమైనప్పటి నుండి 9.24 శాతం వార్షిక సగటు వృద్ధిరేటును సాధించింది. 2009 జూన్ నాటి ఆర్థిక మాంద్యం తరువాత ప్రతి యేటా 18.29 శాతం వృద్ధి చెందుతూ ఉంది.
జోగినపల్లి సంతోష్
జోగినపల్లి సంతోష్ టీన్యూస్ వ్యవస్థాపకుడు, తెలంగాణ ముఖ్యమంత్రి కేసీఆర్ అంతరంగికుడు.13ఏళ్లుగా ఆయనతో పాటే ఉన్నారు. 2018 లో టీఆర్ఎస్ ప్రధాన కార్యదర్శిగా బాధ్యతలు చేపట్టిన ఆయన రాజ్యసభకు ఎంపికయ్యారు.
కరీంనగర్ జిల్లా, బోయినపల్లి మండలం కొదురుపాకలో 1976, డిసెంబరు 7న జన్మించారు. 
ప్రాథమిక విద్య కరీంనగర్ లో పూర్తి చేసిన సంతోష్..ఉన్నత విద్య హైదరాబాద్ లో పూర్తి చేశారు.పూణే యూనివర్సిటీ నుంచి ఎంబీఏ పట్టా పొందారు. పర్సనల్ మేనేజ్ మెంట్ లో మాస్టర్స్ చేశారు.
తల్లిదండ్రులు రవీందర్ రావు, శశికళ. భార్య రోహిణి. ఇద్దరు పిల్లలు ఇషాన్, శ్రేయాన్.
ఉద్యోగానికి వెళ్లాల్సిన సమయంలోనే.. కేసీఆర్ పిలుపు మేరకు రాజకీయాల్లోకి వచ్చారు.2001లో టీఆర్ఎస్ ఏర్పాటులో కీలక పాత్ర పోషించారు. 2004లో హరీష్ రావు మంత్రి బాధ్యతలు తీసుకున్న తర్వాత.. కేసీఆర్ వ్యక్తిగత సహాయకుడిగా పనిచేశారు.అప్పటి నుంచి ఆయన వెంటే ఉన్నారు
ఓవైపు రాజకీయాల్లో కొనసాగుతూనే.. కేసీఆర్ సలహాతో టీన్యూస్ ఛానెల్ ఏర్పాటు చేశారు. దానికి ఎండీగా వ్యవహరిస్తున్నారు.
ఏ మంత్రం వేసావె
ఏ మంత్రం వేసావె 2018 మార్చి 9 న విడుదలైన తెలుగు చిత్రం. శ్రీధర్ మర్రి దర్శకత్వంలో గోలీసోడా ప్రొడక్షన్స్ బ్యానర్ పై నిర్మించిన ఈ చిత్రంలో విజయ్ దేవరకొండ, శివాని నటించారు..
నిఖిల్ ‌ (విజ‌య్ దేవ‌ర‌కొండ‌) ఆన్‌లైన్ గేమింగ్‌కు బానిసైన యువ‌కుడు. ఇంటి నుండి బ‌య‌ట‌కు రాకుండా ఆన్‌లైన్ గేమ్స్‌లోనే కాలం గ‌డుపుతుంటాడు. ఓ రోజు అతడికి రాగ్స్ అలియాస్ రాగ‌మాలిక (శివానీ సింగ్‌) ప‌రిచ‌యం అవుతుంది. నిఖిల్ ‌కి పేరు చెప్పకుండా అత‌న్ని ఆట ప‌ట్టిస్తుంటుంది. రాగ్స్‌తో స్నేహం చేయాల‌నుకుంటాడు నిఖిల్ ‌. అయితే త‌న‌ని క‌ల‌వాలంటే నిజ జీవితంలో ఓ ఆట ఆడి గెల‌వాల‌నే షరతు పెడుతుంది రాగ్స్‌. త‌న నిబంధ‌న‌లకు ఒప్పుకున్న నిఖిల్ ‌.. ఆమెను క‌లుసుకునే ప్ర‌య‌త్నంలో రాగ్స్‌కు ఓ ప్ర‌మాదం ఉంద‌ని తెలుసుకుంటాడు. రాగ్స్‌ను కాపాడే ప్ర‌య‌త్నంలో నిఖిల్ ‌చాలా స‌మ‌స్య‌ల‌ను ఎదుర్కొంటాడు. ఆ స‌మ‌స్య‌లేంటి? చివ‌రికి నిఖిల్ ‌, రాగ్స్ ఒక‌ట‌య్యారా? అనే విష‌యాలు మిగిలిన కథలో భాగం.
వేమిరెడ్డి ప్రభాకరరెడ్డి
వేమిరెడ్డి ప్రభాకరరెడ్డి ఆంధ్రప్రదేశ్కు చెందిన ఒక రాజకీయ నాయకుడు. 2018లో ఇతడు వైఎస్ఆర్ కాంగ్రెస్ పార్టీ తరపున రాజ్యసభకు నామినేట్ అయ్యాడు.
వైఎస్‌ రాజశేఖర్‌రెడ్డి అభిమానిగా రాజకీయాల్లోకి ప్రవేశించిన వేమిరెడ్డి ప్రభాకరరెడ్డి 2014 ఎన్నికల్లో వైసీపీ అభ్యర్థుల గెలుపుకు తీవ్రంగా కృషి చేశాడు.రాష్ట్రవ్యాప్తంగా పారిశ్రామికవేత్తలు, పెట్టుబడిదారులు, పార్టీ అభిమానుల నుంచి ఆర్థిక వనరులను పార్టీకి సమకూర్చాడు. ఆ ఎన్నికల్లో వైసీపీ అధికారంలోకి వచ్చిఉంటే అప్పట్లోనే వేమిరెడ్డి ప్రభాకరరెడ్డికి రాజ్యసభ స్థానం దక్కేది. పార్టీ ఓడిపోయిన నేపథ్యంలో ఆ అవకాశం పార్టీ కీలకనేత విజయ సాయిరెడ్డికి దక్కింది. దీంతో జగన్‌పై కినుక వహించిన వేమిరెడ్డి ప్రభాకరరెడ్డి వైసీపీకి దూరమయ్యాడు. ఈ సమయంలోనే మానసికంగా టీడీపీకి దగ్గరయ్యాడు. రాజ్యసభ సీటు ఇస్తామంటే పార్టీలో చేరుతానని షరతు పెట్టాడు. అవసరం అయితే మూడో స్థానానికి పోటీ అభ్యర్థిగా అయినా పోటీ చేస్తానని, మొత్తం ఎన్నికల నిర్వహణ భారం తానే మోస్తానని వివరించాడు. అయితే దీనికి తెలుగుదేశం పార్టీ అధినేత చంద్రబాబు అంగీకరించలేదు. ముందు పార్టీలో చేరండి, పనిచేయండి ఆ తరువాత ఆలోచిద్దాం అనడంతో వేమిరెడ్డి ప్రభాకరరెడ్డి వెనక్కు తగ్గాడు. 2018లో మూడు రాజ్యసభ స్థానాలు ఖాళీ అయ్యే మరలా వైసీపీ పంచనచేరి తన లక్ష్యాన్ని సాధించాడు.
దార్ల రామచంద్రం
దార్ల రామచంద్రం ( జననం: నవంబరు 15, 1960 ) తెలంగాణ ప్రాంతానికి చెందిన కథ రచయిత.
ఈయన 1960, 15 నవంబరు న వరంగల్ జిల్లాలోని డోర్నకల్ మండలం, గొల్లచర్ల గ్రామంలో జన్మించారు.
మిలియన్ మార్చ్
మిలియన్ మార్చ్ తెలంగాణ ఉద్యమం ఉవ్వెత్తున ఎగసిపడ్డ దినం 2011 మార్చి 10. తెలంగాణ ఉద్యమ కాలంలో ఆనాడు ప్రజలందరు కలిసి అద్భుతంగా విజయవంతం చేసిన కార్యక్రమం మిలియన్ మార్చ్. ఉద్యమకారులకు, ప్రజలకు అదో మానసిక స్థైర్యాన్ని ఇచ్చింది.తెలంగాణా జే ఎ సి మిలియన్ మార్చ్ కు పిలుపునిచ్చింది .తొలుత మిలియన్ మార్చ్ ను చాలా భారీ ఎత్తున జరపాలనేది తెలంగాణ జేయేసీ వ్యూహం. అయితే మార్చ్ 10 న జరగవలసిన ఇంటర్ మీడియట్ పరీక్షను వాయిదా వేస్తామని మాట ఇచ్చిన రాష్ట్ర ప్రభుత్వం తరువాత పరీక్ష వాయిదా వెయ్యలేదు దీంతో మిలియన్ మార్చ్ ను కొంచెం వెనకకు జరుపుదామని తెలంగాణ రాష్ట్ర సమితి ప్రతిపాదించింది. అయితే జేయేసీలోని బీజేపీ, సీ.పీ.ఐ. ఎం.ఎల్, ఇతర ఉద్యోగ, ప్రజా సంఘాలు మాత్రం ఈ కార్యక్రమాన్ని వాయిదా వేసుకోవద్దని గట్టిగా పట్టుబట్టాయి. దీనితో ప్రొ. కోదండరాం ఆధ్వర్యంలో జేయేసి ఒక రోజంతా చర్చించి చివరికి మధ్యేమార్గంగా మిలియన్ మార్చ్ ను ఒక ర్యాలీ రూపంలో జరపాలని నిర్ణయించాయి.ప్రజల నుంచి మిలియన్ మార్చ్ ప్రచారానికి అపూర్వ స్పందన రావడంతో టీఆర్ఎస్ తో పాటు కాంగ్రెస్, టీడీపీ, బీజేపీ, వామపక్షాలు కూడా కలసికట్టుగా కదిలాయి.తెలంగాణ ఉద్యమ చరిత్రలో మిలియన్ మార్చ్ ది ఓ ప్రత్యేక స్థానం.
2011 మార్చి 10న మార్చ్ చేసేందుకు ఉద్యమకారులు ముందస్తు వ్యూహాలు సిద్దం చేసుకున్నారు. మార్చ్ ను ఫెయిల్ చేయాలని సర్కారు నిర్భంధాన్ని ప్రయోగించింది. జిల్లాల బార్డర్లలో పోలీసుల దిగ్భంధాలు.. అడ్డంకులు.. బ్యారికేడ్లు.. ఇనుపకంచెలు.. తెలంగాణ వాదులను ఆపలేకపోయాయి. నగరమంతా పోలీసులను, పారామిలటరీ బలగాలను మోహరించినా ఫలితం లేకుండా పోయింది. ఇంటలిజెన్స్ వర్గాలు పసిగట్టలేనంత పక్కాగా ప్లాన్ చేసుకున్నారు తెలంగాణ వాదులు. ఇందిరాపార్క్ ఏరియాలోని ఓ ఫంక్షన్ హాల్ లో పెళ్ళి ఏర్పాట్లు చేసుకుని పెళ్ళి బృందంలా ట్యాంక్ బండ్ పైకి వచ్చారు మధ్యాహ్నం వరకే 10 తెలంగాణ జిల్లాల్లో పోలీసుల నిర్బంధం తీవ్రమైంది. మొత్తం తెలంగాణలో 1,00,000 మంది ప్రజలను ముందస్తుగా అదుపులోకి తీసుకుంటే ఒక్క హైదరాబాదులోనే 11,000 మందిని అరెస్టు చేశారు .
ద్వారక (2017 సినిమా)
ద్వారక 2017, మార్చి 3న విడుదలైన తెలుగు చలనచిత్రం. శ్రీనివాస రవీంద్ర దర్శకత్వం వహించిన ఈ చిత్రంలో విజయ్ దేవరకొండ, పూజ ఝవేరి, ప్రకాష్ రాజ్, మురళీ శర్మ, బలిరెడ్డి పృథ్వీరాజ్, రఘుబాబు, ప్రభాకర్ గౌడ్, కృష్ణభగవాన్‌, షకలక శంకర్, ఉత్తేజ్, నవీన్‌, గిరిధర్‌ ముఖ్యపాత్రలలో నటించగా, సాయి కార్తిక్ సంగీతం అందించారు.
ఎర్ర శీను (విజయ్‌) ఒక చిల్లర దొంగ. అనుకోకుండా ఒక రోజున ఒక అపార్ట్‌మెంట్‌పై బాబా అయిపోతాడు. డబ్బులు బాగా వస్తాయని అతను కమిట్‌ అయిపోతే, అతనెవరో తెలిసిన వాళ్లు శ్రీనుని అడ్డం పెట్టుకుని బిజినెస్‌ చేస్తారు. అక్కడ్నుంచి పారిపోదాం అనుకుంటాడు కానీ తను ప్రేమించిన వసుధ (పూజ) కనిపించే సరికి అక్కడే వుండిపోతాడు. అయితే తనలాంటి మోసగాడిని ప్రేమించలేనని వసుధ చెప్పేసరికి తానొక దొంగనని ప్రెస్‌మీట్‌ పెట్టి చెప్పేస్తాడు. తర్వాత అతని జీవితం ఎలాంటి మలుపులు తిరుగుతుంది, అతడి ప్రేమ ఏ విధంగా సుఖాంతమవుతుందనేది మిగతా కథ.
మిడిల్ క్లాస్ అబ్బాయి
ఎంసీఏ (మిడిల్ క్లాస్ అబ్బాయి) (ఆంగ్లం: "MCA - Middle Class Boy") వేణు శ్రీరామ్‌ దర్శకత్వంలో 2017లో విడుదలైన ఒక తెలుగు సినిమా. ఈ సినిమాను దిల్ రాజు శ్రీ వెంకటేశ్వర క్రియేషన్స్ బ్యానర్‌పై నిర్మించాడు. ఈ సినిమాలో భూమిక, నాని ప్రధాన పాత్రలలో నటించగా, సాయిపల్లవి, విజయ్ వర్మ సహాయ పాత్రలలో కనిపిస్తారు. ఈ చిత్రానికి దేవిశ్రీ ప్రసాద్ సంగీతాన్ని అందించాడు.ఈ సినిమా 2017 డిసెంబరు 21వ తేదీన విడుదల అయ్యింది. వదిన, మరిది మధ్య ప్రేమానుబంధాన్ని తెలిపే సినిమాలు చాలానే వచ్చినా..పూర్తి స్థాయిలో వదినను విలన్‌ బారీ నుండి కాపాడుకునే మరిది అనే బ్యాక్‌డ్రాప్‌లో వచ్చిన మొదటి సినిమా ఇది.
మధ్య తరగతి కుటుంబానికి చెందిన నాని (నాని)కి చిన్నతనంలో అమ్మచనిపోవడంతో అన్న (రాజీవ్ కనకాల) తమ్ముడంటే వల్లమాలిన ప్రేమ. తమ్ముడికి అన్నే సర్వస్వం. అయితే వదిన జ్యోతి (భూమిక చావ్లా) రావడంతో అన్నతమ్ముళ్ల మధ్య దూరం పెరుగుతుంది. దానికి కారణం వదిన అనే ఫీలింగ్‌లో ఉంటాడు. నాని చదువు పూర్తయినా ఉద్యోగం రాక ఇంట్లోనే వుంటుంటాడు. తనకు చాలా టాలెంట్ వున్నా, ఉద్యోగం కోసం ప్రయత్నం చేయకపోవడంతో ఇంట్లో నానా పనులు చెప్పి దారిలో పెట్టాలనుకుంటుంది వదిన. అందుకే దూరంగా వెళ్లి హైదరాబాద్ లో బాబాయ్, పిన్నిలతో కలిసి ఉంటాడు.
అన్నయ్య ఉద్యోగ శిక్షణ నిమిత్తం ఢిల్లీకి వెళ్లడం, రవాణాశాఖలో పనిచేసే జ్యోతికి వరంగల్ ట్రాన్స్‌ఫర్ కావడంతో గత్యంతరం లేని పరిస్థితుల్లో నాని కూడా వదినతో అక్కడికి వెళ్లాల్సి వస్తుంది.
వరంగల్ వచ్చిన నానికి పల్లవి (సాయి పల్లవి)ని చూసి ప్రేమలో పడిపోతాడు. పల్లవి స్పీడు..నాని ప్రేమ ఈ రెండు కలగలిసి ..తొలిచూపులోనే పల్లవి పెళ్ళి ప్రపోజల్ తెస్తుంది. అయితే ఆ పెళ్ళి ప్రపోజల్ కి ఫిదా అయిన నాని ఆమె ప్రేమలో మునిగి తేలుతుంటాడు.
ఈ తరుణంలో శివశక్తి ట్రావెల్స్ యజమాని శివ (విజయ్)కు .. రవాణాశాఖలో పనిచేసే జ్యోతికి మధ్య వైరం కలుగుతుంది. ఆ వైరంతో శివ జ్యోతిని చంపేందుకు కుట్రపన్నుతాడు. ఆ కుట్రను తెలుసుకున్న మరిది నాని కుటుంబాన్ని కాపాడేందుకు ప్రయత్నం చేస్తాడు. అయితే జ్యోతిని పదిరోజుల్లో చంపేస్తానని..అలా చంపకుంటే ఆమెను ఏమీ చేయకుండా వదిలేస్తానని నాని దగ్గర చాలెంజ్‌ చేస్తాడు శివ. అలాగే ఈ పదిరోజులు తన వదినను కాపాడుకుంటానని శివ దగ్గర చాలెంజ్‌ చేస్తాడు నాని. ఈ పోటీలో ఎవరు గెలుస్తారు? ఈ పరిస్థితుల్లో వదినను ఎలా రక్షించుకొన్నాడు? తొలిచూపులోనే సాయి పల్లవి పెళ్ళి ప్రపోజ్ చేయడానికి వెనుక ఉన్న కారణం ఏమిటీ? ఏ ఉద్యోగం, పనిపాట లేకుండా తిరిగే నానికి పల్లవితో పెళ్ళి కుదిరిందా? అనే ప్రశ్నలకు సమాధానమే ఎంసీఏ (మిడిల్ క్లాస్ అబ్బాయి) చిత్ర కథ.దేవిశ్రీ ప్రసాద్ ఈ సినిమా పాటలకు బాణీలు కట్టాడు.
ఈ చిత్రం బాక్సాపీస్ వద్ద తనదైన మార్కు వసూళ్లతో చరిత్ర సృష్టించింది. ఈ చిత్రం విడుదలైన నాలుగు రోజుల్లో 20 కోట్లను వసూలు చేసింది.
దోచేయ్
శ్రీ వెంకటేశ్వర సినీ చిత్ర పతాకంపై బి.వి.ఎస్.ఎన్. ప్రసాద్ నిర్మిస్తూ, సుధీర్ వర్మ రచన మరియు దర్శకత్వం వహించిన తెలుగు యాక్షన్ నేరచిత్రం 'దోచేయ్'. నాగ చైతన్య, కృతి సనన్ ప్రధాన పాత్రలలో బ్రహ్మానందం, రవిబాబు, పూజా రామచంద్రన్, పోసాని కృష్ణ మురళి ముఖ్యమైన పాత్రలలో నటించారు. సన్నీ ఎం.ఆర్. రిచర్డ్ ప్రసాద్ మరియు కార్తీక శ్రీనివాస్ వరుసగా సినిమాటోగ్రఫీ మరియు ఎడిటింగ్ను నిర్వహించారు. ఈ చిత్రం హైదరాబాద్లో ఫిలిం నగర్లో 2014 జూన్ 12 న అధికారికంగా ప్రారంభించబడింది మరియు హైదరాబాద్లో 2014 జూలై 14 న ప్రధాన ఫోటోగ్రఫీ ప్రారంభమైంది. ఈ చిత్రం 2015 ఏప్రిల్ 24 న విడుదలైంది. ఈ చిత్రం హిందీలో విద్రోహ్ గా పిలవబడింది
ఈ చిత్రం బ్యాంకు దొంగతనంతో మొదలవుతుంది, ఇందులో ఇద్దరు దొంగల ద్వారా స్థానిక బ్యాంకు నుండి 2 కోట్లు దొంగిలించబడతాయి. అయితే, వారు వారి బాస్ కు డబ్బు ఇవ్వకుండా దానితో పారిపోతారు.వాటాల్లో అపార్ధాలతో ఒకరినొకరు తుపాకీతో కాల్చుకొని చనిపోతారు. కథానాయకుడు చందు తండ్రి జైలులో ఉంటాడు ఆయనగుండెజబ్బుకు డబ్బు అవసరమై చందు చిన్న మోసాలతో డబ్బు సంపాదిస్తూ ఉంటాడు. అలాంటి సమయంలో ఒక రాజకీయనాయకునిద్వారా తండ్రి విడుదల, వైద్యానికి రెండుకోట్లు అవసరమౌతాయి. అక్కడికి వచ్చిన చందు ఆ అవకాసాన్ని ఉపయోగించుకొని డబ్బు తీసుకొని వెళ్ళిపోతాడు.
ఇద్దరు దొంగల బాస్ అయిన మాణిక్యం డబ్బు చందు దగ్గర ఉందని తెలుసుకొని చందు తండ్రిని చెల్లెని కిడ్నాప్ చేసి డబ్బి తీసుకొని రమ్మంటాడు. తన దగ్గర డబ్బు కాజేసే పోలీస్‌ఇంస్పెక్టర్‌ను సినీ ఏక్టర్ హీరో ద్వారా ఇరికించి డబ్బును మాణిక్యానికి ఇవ్వడానికి తెస్తాడు. అక్కడ డమ్మీ పోలీసుల ద్వారా అతడిని అరెస్ట్ చేయించి కోర్ట్‌లో అతడు చేసిన నేరాలన్నీ చేప్పేలా చేస్తాడు. తండ్రికి వైద్యం చేయించి జైలు నుండి విడిపిస్తాడు.ఏప్రిల్ 2013 చివరినాటికి సుధీర్ వర్మ తన ఇంటర్వ్యూలో తన విజయవంతమైన తొలి చిత్రం స్వామి రా రా తర్వాత స్టార్ హీరోగా దర్శకత్వం వహించనున్నాడు. [2] అక్టోబరు మొదట్లో మరియు 2014 జనవరిలో, సుధీర్ వర్మ తన రెండవ చిత్రంలో నాగ చైతన్య దర్శకత్వం వహిస్తారని వార్తలు వచ్చాయి. [3] [4] జూన్ మొదట్లో, ఈ ప్రాజెక్ట్ యొక్క ఉనికి అధికారికంగా ఒక పత్రికా ప్రకటన ద్వారా ధ్రువీకరించబడింది, ఈ చిత్రం కూడా శ్రీ వెంకటేశ్వర సినీ చిత్ర బ్యానర్ పై B. V. S. N. ప్రసాద్ నిర్మిస్తుంది, అదే సమయంలో స్వామి రారు యొక్క సాంకేతిక బృందం కూడా పనిచేస్తుందని పేర్కొన్నారు. [5] ఈ చిత్రం హైదరాబాద్లోని ఫిలిం నగర్ ఆలయంలో 2014 జూన్ 12 న అధికారికంగా ప్రారంభించబడింది. [6] [7]
ఆగస్టు మధ్యలో, ఈ చిత్రంలో పాత్రికేయులు మగడు అనే టైటిల్ను ఖరారు చేసారని తెలిసింది,
డిసెంబరు ఆరంభంలో, చిత్రం యొక్క సౌండ్ట్రాక్ జనవరి 2015 లో ఆవిష్కరించి, ఫిబ్రవరి చివర్లో లేదా మార్చి 2015 విడుదలకు షెడ్యూల్ చేయవలసి ఉంది. [13] అధికారిక నిర్ధారణ కొరకు ఎదురుచూసినప్పటికీ, ఈ చలన చిత్రం దోచేయ్ అని పేరు పెట్టబడింది. [14] తరువాత చైతన్య 2015 ఫిబ్రవరి 17 న తన ట్విట్టర్ పేజి ద్వారా దోచేయ్ అనే పేరును ధ్రువీకరించారు. [15]
గుదిబండ
గుదిబండ దొంగపశువు మెడకు వ్రేలాడ గట్టు బరువుకొయ్య. ఆకతాయి పశువులను అదుపులో ఉంచడానికి దానిమెడలో బండను కడతారు. ఆ బరువుకు ఆ పశువు పరుగు పూర్తిగా ఆగిపోతుంది. ఆ బండా ముందుకు కదలదు. ఆ పశువునూ కదలనివ్వదు. భారంగా పరిణమించినవాడిని 'గుదిబండ' అనీ వ్యవహరిస్తాం. 
గుది బండ అనేది గుండ్రంగా కానీ, కోలగా గాని ఉండే బరువైన చెక్క బండ. దీనికి ఒక ఇనప గొలుసును అమర్చి, అల్లరి పిల్లల కాలికి కట్టేవారు. సామాన్యంగా, అల్లరి ఎక్కువ చేస్తూ, చెట్లెక్కి, ఇరుగు పొరుగు ఇళ్ళల్లోకి పరుగులు పెడుతూ నానా అల్లరి, చిన్న చిన్న దొంగతనాలు చేసే పిల్లలకు ఈ గుది బండ వేసేవాళ్ళు. ఈ గుది బండ వెయ్యటం వల్ల ఆ పిల్లలు కదలటం కష్టం అయ్యి, చదువు మీద దృష్టి పెడతారని ఈ శిక్ష ఉద్దేశము. అదే కాక, గుది బండ అందరూ చూస్తారు, గేలి చేస్తారు, ఆ పిల్లవాడికి చాలా సిగ్గు కలుగుతుంది. కనీసం దీని వాల్ల అయినా వాళ్ళ అల్లరి తగ్గించుకుంటారు అని సంస్కరణ దృష్టితో వేసే శిక్ష ఇది. ఈ గుది బండ శిక్షను పాత సినిమా దొంగ రాముడులో చూడవచ్చు.
మైఖేల్ ఓ డయ్యర్
సర్ మైఖేల్ ఫ్రాన్సిస్ ఓ డయ్యర్ (28 ఏప్రిల్ 1864 – 13 మార్చి 1940) 1921 నుంచి 1919 వరకూ పంజాబ్ ప్రావిన్సుకు లెఫ్టినెంట్ గవర్నర్‌గా పనిచేశాడు. జనరల్ రెజినాల్డ్ డయ్యర్ చేసిన జలియన్ వాలాబాగ్ దురంతాన్ని సమర్థించి, "సరైన చర్య" అని పేర్కొన్నాడు. అందుకు ప్రతిగా ఈ దుర్ఘటన జరిగిన 21 సంవత్సరాలకు 1940లో లండన్‌లో విశ్రాంత జీవితాన్ని గడుపుతున్నప్పుడు భారతీయ విప్లవకారుడు ఉద్దమ్ సింగ్ చేతిలో హత్యకు గురయ్యాడు.
జాన్, మార్గరెట్ దంపతుల 14 మంది సంతానంలో ఆరవ కుమారునిగా ఐర్లాండులోని బారన్స్‌టౌన్‌లో మైఖేల్ ఫ్రాన్సిస్ ఓ డయ్యర్ జన్మించాడు. టులామూర్‌లోని సెయింట్ స్టానిస్‌లాస్ కళాశాలలో చదువుకుని, 1882లో భారత సివిల్ సర్వీసులకు ప్రవేశ పరీక్ష, 1884లో తుది పరీక్ష పాసయ్యాడు. ఆక్స్‌ఫర్డ్ విశ్వవిద్యాలయానికి చెందిన బాలియల్ కళాశాలలో తన రెండేళ్ళ ప్రొబేషన్ పూర్తిచేసుకుని, జ్యూరిస్‌పుడెన్స్‌లో ప్రథమ శ్రేణిలో ఉత్తీర్ణుడయ్యాడు.
1885లో భారతదేశంలో ఉద్యోగంలో చేరాడు, పంజాబ్ ప్రావిన్సులోని షాపూర్‌లో మొదటి పోస్టింగు పొందాడు. భూమి శిస్తు నిర్ణయంలో ప్రత్యేకత, అనుభవం సాధించడంతో 1896లో పంజాబ్ భూమి, వ్యవసాయ రికార్డుల నిర్వహణకు డైరెక్టరుగా నియమితుడయ్యాడు; తర్వాతి ఏడాది అల్వార్, భరత్‌పూర్ రాష్ట్రాలకు కూడా భూమి శిస్తు నిర్ణయం విషయంలో ఇన్‌ఛార్జి అయ్యాడు.
చాలా కాలం వేచిచూశాకా, ఓ డయ్యర్‌కి లార్డ్ కర్జన్ పంజాబ్ నుంచి వాయువ్య సరిహద్దు ప్రావిన్సు ఏర్పాటుచేయడానికి చేసే ప్రయత్నాల్లో కీలకమైన భాగం అప్పగించాడు; కొత్త ప్రావిన్సుకు రెవెన్యూ కమిషనర్‌గా నియమితుడై 1901 నుంచి 1908 వరకూ పనిచేశాడు. 1908-1909 కాలంలో హైదరాబాద్ రాజ్యానికి రెసిడెంటుగా తాత్కాలిక బాధ్యతలు వహించాడు. 1910 నుంచి 1912 వరకూ మధ్యభారతంలో గవర్నర్-జనరల్ ప్రతినిధిగా పనిచేశాడు. 1908 జూన్‌లో అతనిని సీఎస్ఐగా నియమించారు.
1912 డిసెంబరున మైఖేల్ ఓ.డయ్యర్ పంజాబ్‌ని పంజాబ్ లెఫ్టినెంట్ గవర్నర్‌గా నియమించారు, ఇదే పదవిలో డయ్యర్ 1919 వరకూ కొనసాగాయి.
చెన్నబోయిన కమలమ్మ
చెన్నబోయిన కమలమ్మ ( 1926 - మార్చి 11, 2018 ) తెలంగాణ రైతాంగ సాయుధ పోరాట యోధురాలు.
ఈమె 1926 లో మహబూబాబాద్ జిల్లా నెల్లికుదురు మండలం, నైనాల గ్రామంలో రంగారావు, రంగమ్మ దంపతులకు జన్మించింది.
చిన్నతనంలోనే మరిపెడ మండలం రాంపురం గ్రామానికి చెందిన చెన్నబోయిన ముకుందంతో వివాహం జరిగింది. నాడు గ్రామాల్లో కొనసాగుతున్న నిజాం నిరంకుశత్వం నిరసిస్తూ పోరాటానికి సిద్ధమయ్యారు. భారత కమ్యూనిస్టు పార్టీ పిలుపు మేరకు మద్దికాయల ఓంకార్ నాయకత్వంలో భర్త అప్పన్నతో కలిసి అజ్ఞాతంలోకి వెళ్ళిపోయింది. అయితే అప్పటికే ఆమెకు ఒక కుమారుడు ఉండగా, అత్త ఇంటి వద్ద వదిలేసి పోరాటంలో నిమగ్నమైంది. ఇదే క్రమంలో కొన్నాళ్ల తర్వాత పోరాట గమనంలో కమలమ్మ దంపతులకు రెండో కుమారుడు జన్మించాడు. ఈ సమయంలో సాయుధ పోరాటం త్రీవ స్థాయిలో ఉంది. పసిగుడ్డును ఎవరికైనా ఇవ్వాలంటూ పార్టీ తీర్మానించింది. దీంతో కమలమ్మ రక్త సంబంధం కన్నా, వర్గ సంబంధమే విలువైనదిగా భావించి దంపతులిద్దరూ ప్రజారక్షణ, సాయుధ దళాల ప్రాణాలే ముఖ్యమంటూ పసికందును అడవిలో ఒక గుర్తు తెలియని కోయ జాతి కుటుంబానికి దానం చేశారు. ఈమె ఆలపించిన విప్లవ గీతాలు, జానపదాలు ప్రజలను ఉర్రూతలూగించాయి. ఇందులో "సై...సై... గోపాలరెడ్డి.. నీవు నిలిచావూ ప్రాణాలొడ్డి.." తిరునగరి రామాంజనేయులు (ఆనాటి ఆజ్ఞాత కవి) వీరోచిత స్మారక గేయం దేశవ్యాప్తంగా పీడిత ప్రజల గుండెల్లో మారుమోగింది. వృద్ధాప్యంలో కూడా నిజాం నిరంకుశత్వంపై అనేక పాటలు ఆలపించారు.
తెలంగాణ ప్రభుత్వం ఈమె చరిత్రను 8, 9 వ తరగతి సాంఘికశాస్త్రం పుస్తకాల్లో పాఠ్యాంశంగా చేర్చారు. అలాగే గతంలో ఈమెను నోబెల్ బహుమతికి అర్హురాలుగా పేర్కొంటూ జాతీయ మహిళా సమాఖ్య ప్రతిపాదించింది. కాని అనివార్య కారణాలతో యిది నిలిచిపోయింది. ఈమె ఉద్యమ జీవితాన్ని రష్యా, జర్మనీ దేశాలు పుస్తకాలలో పొందుపరిచాయి.ఈమె మార్చి 11, 2018 రోజున కిడ్నీ సంబంధ వ్యాధితో హైదరాబాద్ లోని కామినేని ఆస్పత్రిలో మరణించింది.
ఈషా రెబ్బ‌(నటి)
ఈష రెబ్బ తెలుగు చలన చిత్రలలో నటించే నటి. ఆమె అంతకు ముందు... ఆ తరువాత... చిత్రం ద్వరా నటిగా పరిచయమైనది.
ఈషా ఏప్రిల్ 19 న జన్మించారు మరియు హైదరాబాద్, తెలంగాణలో పెరిగారు. ఆమే ఎం.బి.ఏ చేశారు. ఫేస్‌బుక్‌లో అమె చిత్రాలు చుసిన ఇంద్రగంటి మోహన కృష్ణ అమెను అంతకు ముందు... ఆ తరువాత... చిత్రంలో నటించటానికి ఎంపిక చేసారు.
ఈష అంతకు ముందు ఆ తరువాత. చిత్రం ద్వరా నటిగా పరిచయమైనది. ఈ చిత్రం బాక్స్ ఆఫీసు వద్ద విజయం సాధించింది.మరియు దక్షిణాఫ్రికాలో ఇంటర్నేషనల్ ఇండియన్ ఫిల్మ్ ఫెస్టివల్ లో ఉత్తమ చిత్రం కొరకు ప్రతిపాదించబడింది. ఆ తరువాత ఆమె బందిపొటు, అమి తుమి, మయా మాల్, దర్శకుడు,అ! మొదలైన చిత్రాలలో నటించింది.
చక్రవర్తుల లక్ష్మీనర్సమ్మ
డా. చక్రవర్తుల లక్ష్మీనర్సమ్మ తెలంగాణ రాష్ట్రానికి చెందిన ప్రముఖ కవయిత్రి, అభినవ మొల్ల బిరుదాంకితురాలు. ఈవిడ 2018 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
ల‌క్ష్మీనర‌స‌మ్మ‌ 1939, జ‌న‌వ‌రి 3వ తేదీన పొడిచేటి వీర రాఘ‌వాచార్యులు, న‌ర‌స‌మాంబ దంప‌తులకు ఖమ్మం జిల్లా, భద్రాచలంలో జ‌న్మించింది. భ‌ద్రాచ‌ల శ్రీ సీతారామచంద్ర‌స్వామి ఆల‌యంలో 60 సంవ‌త్సారాలు ప్ర‌ధానార్చ‌క ప‌ద‌విలో సేవ‌లందించాడు.
శార‌దా బిల్లు చ‌ట్టం ఉన్న ఆ స‌మ‌యంలో 9 సంవ‌త్స‌రాల‌కే ర‌హ‌స్యంగా లక్ష్మీనర్సమ్మ వివాహం జ‌రిగింది. అత్త‌, ఆడ‌ప‌డుచుల ఆర‌ళ్ళ‌తో ప్రారంభ‌మైన ఆమె వివాహ జీవితం సరిగా సాగలేదు. లక్ష్మీనర్సమ్మ ఇంటిలోని బావిలో త్రోసి వేయగా, పాలేర్లు ర‌క్షించి పుట్టింటికి చేర్చారు. స్వ‌యంగా ఇంట్లో ఉండి ప్రైవేటుగా ఆంధ్రా మెట్రిక్ పాసైంది. ఎస్‌.జి.బి.టి. ట్రైనింగ్ పూర్తిచేసి భ‌ద్రాచ‌లం మ‌ల్టీప‌ర్ప‌స్ ఉన్నత పాఠశాలలో ఉపాధ్యాయ వృత్తి చేప‌ట్టింది. ఉద్యోగం చేస్తూనే పి.యు.సి., బి.ఏ, ఎం.ఏ ప్ర‌థ‌మ శ్రేణిలో ఉత్తీర్ణ‌త సాధించింది.
లక్ష్మీనర్సమ్మ 7 సంవ‌త్స‌రాల వ‌య‌సులో గాంధీ మ‌హాత్ముని మ‌ర‌ణ‌వార్త విని “భార‌త జ‌న‌కుడు ఇక‌లేదు, గాంధీ తాత ఇక‌లేడు” అంటూ తన తొలి కవిత రాసింది. ఒక ప‌ది సంవ‌త్స‌రాలపాటు ఒయాసిస్సులు, విధి బ‌లీయం, పంట‌ క‌ళ్ళం మొదలైన కథలను ప‌త్రికలు ర‌చించాయి. గోల్కొండ ప‌త్రిక‌, కృష్ణా ప‌త్రిక‌, ప్ర‌జామ‌త‌, మ‌నదేశం, తెలుగు తేజం, ఆంధ్ర‌ప్ర‌భ‌, జ్యోతి, ఆంధ్ర‌ప‌త్రిక‌, వార ప‌త్రిక‌లు లక్ష్మీనర్సమ్మ రచనలను ప్రోత్స‌హించాయి.
1964 సంవ‌త్స‌రంలో భ‌ద్ర‌గిరి అనే న‌వ‌ల వ్రాసింది. మ‌హాక‌వి దాశ‌ర‌థి దానికి పీఠిక వ్రాశారు. 1981లో ‘రామ‌దాసు’ ప‌ద్య కావ్యం వ్రాశారు. క‌రుణ‌శ్రీ, జంధ్యాల పాప‌య్య శాస్త్రిగారు “అభిన‌వ మొల్ల‌” బిరుదు ప్ర‌సాధించారు. మ‌హాక‌వి ప‌ధునా పంతుల స‌త్య‌నారాయ‌ణ శాస్త్రిగారు బ‌ల‌ప‌రిచారు. అప్ప‌టి నుండి ఆమె వెనుతిరుగ‌లేదు. 22 ప‌ద్య‌, గ‌ద్య కావ్యాలు రచించింది.
పై డే
గణితంలో వాడే ఒక గుర్తు పేరు పై " π" .
π (పై) యొక్క విలువ 22/7 
పై యొక్కవిలువ 3.14159 ఈ విలువ ఆధారంగా గణిత శాస్త్రవేత్తలు, మేధావులు ప్రతీ సంవత్సరం 3 నెల 14 వ తేదిన "పై డే "గా జరుపుకుంటారు.
మర ప్రజ్ఞ
మెషీన్ లెర్నింగ్ లేదా మర ప్రజ్ఞ మనుషుల ప్రమేయం లేకుండా ఒక కంప్యూటర్‌ ప్రోగామ్‌ స్వతంత్రంగా నిర్ణయాలు తీసుకొని, సమస్యలకు సరైన సమాధానాలను కనిపెట్టగలిగే సామర్థ్యాన్ని సంతరించుకున్న సైన్స్‌ విజ్ఞాన విభాగాన్ని మెషిన్‌ లర్నింగ్‌ (మర ప్రజ్ఞ) అంటారు. నిర్ణయాలకు కావాల్సిన పూర్వపు డేటాను శోధించి, విశ్లేషించడానికి అవసరమైన శక్తిని ఈ ప్రోగ్రామ్‌లు కలిగి ఉండటం మెషిన్‌ లర్నింగ్‌ ప్రత్యేకత.
కంప్యూటర్లు పనిచేయడానికి అవసరమైన అల్గారిథమ్‌ (క్రమసూత్ర పద్ధతి) రచన, నిర్మాణం, డెవలప్‌మెంట్‌లను చేయగలిగిన మెషిన్‌ లర్నింగ్‌ నిపుణుల అవసరం వేగంగా పెరుగుతోంది. ప్రతి దానికీ మనుషులు విడిగా ప్రోగ్రామ్‌లు రాసే అవసరం లేకుండా కంప్యూటర్లే స్వయంగా ప్రోగ్రామ్‌లను చేయడం మెషిన్‌ లర్నింగ్‌తో సాధ్యమవుతుంది. ఆర్టిఫిషియల్‌ ఇంటెలిజెన్స్‌ (కృత్రిమ మేధ) రంగంలోని కంప్యుటేషనల్‌ లర్నింగ్‌ (గణన ప్రజ్ఞ), ప్యాటర్న్‌ రికగ్నిషన్‌ (రీతుల మాన్యత) ల మిశ్రమమే మెషిన్‌ లర్నింగ్‌ (మర ప్రజ్ఞ).
మనకు కావాల్సిన ఫలితాల ఆధారంగా మెషిన్‌ లర్నింగ్‌ అల్గారిథమ్‌ను ప్రధానంగా మూడు రకాలుగా గుర్తించవచ్చు.
మెషిన్‌ లర్నింగ్‌కి సంబంధించి ప్రధానంగా నాలుగు కొత్త పదాలు కనిపిస్తాయి. అవే డేటా సైన్స్‌, మెషిన్‌ లర్నింగ్‌, ఆర్టిఫిషియల్‌ ఇంటెలిజెన్స్‌, డీప్‌ లర్నింగ్‌. ఒకే భావాన్ని వేర్వేరు పదాల్లో చెప్పినట్లు అనిపించినా వీటి మధ్య అంతరాలు ఉన్నాయి. వాటిని తప్పనిసరిగా తెలుసుకోవాలి.
మెషిన్‌ లర్నింగ్‌ టెక్నాలజీ అనువర్తన ఈ కింది రంగాల్లో రోజు రోజుకీ విస్తరిస్తోంది.
ధన్య బాలకృష్ణ
ధన్య భాలకృష్ణ (అగస్టు 6 1989న జన్మించారు) ఒక భారతీయ చలన చిత్ర నటి. ఆమె తెలుగు మరియు తమిళ చిత్రాలలో నటించారు. ఆమె మురుగ దాస్ దర్శకత్వం వహించిన 7అమ్ అరివు(తెలుగులో 7త్ సెన్స్) ద్వారా నటిగా పరిచయమైంది.
ధన్య భాలకృష్ణ బెంగులూరులో పుట్టి పెరిగిన తమిళ అమ్మాయి. ఆమె సూర్య, శ్రుతి హాసన్ నటించిన 7అమ్ అరివు(తెలుగులో 7త్ సెన్స్) ద్వారా నటిగా పరిచయమైంది. ఆ తరువాత ఆమె రెండు తమిళ-తెలుగు ద్విభాషా చిత్రాలు లవ్ ఫెయిల్యూర్(తమిళంలో కాదల్ సొదప్పువది ఎప్పిడి), ఎటో వెళ్ళిపోయింది మనసు(తమిళంలో నీతానే ఎన్ పొన్వసంతం) లో నటించింది.
ఆ తరువాత ఆమె 2013లో సీతమ్మ వాకిట్లో సిరిమల్లె చెట్టు లో మహేశ్ బాబుని ప్రేమించాననే అమ్మాయి పాత్రలో నటించింది. రాజా రాణి చిత్రంలో ఆమె నయన తార స్నేహితురాలైన నివేతా పాత్ర పొషించింది.ఆమె కథనాయికగా నటించిన తొలి చిత్రం "చిన్ని చిన్ని ఆశ" నవంబరు 2013లో విడుదలైనది.ఆమె తదుపరి చిత్రాలు "చందమామలో అమృతం" మరియు "సెకండ్ హ్యండ్" తరువాత విడుదలైనవి.
తెలంగాణ కోటలు
తెలంగాణ యొక్క సంస్కృతి, సంప్రాదాయాలు, వైభవం, నాగరికత మొదలైన వాటి గురించి చెప్పే వాటిలో తెలంగాణ కోటలు ప్రముఖమైనవి. ఈ కోటలలో అప్పటి రాజులు వేయించిన శాసనాలు, నాణాలతోపాటు వారు రాజ్యపరిపాలన సాగించిన తీరుతెన్నులు, శత్రుదుర్భేద్యంగా నిర్మించిన రాతి గోడలు అబ్బురపరిచే వాటి నిర్మాణశైలి మొదలైన ఎన్నో ఈ కోటల ద్వారా తెలుస్తాయి. అంతేకాకుండా ఏయే రాజవంశీయులు తెలంగాణ ప్రాంతాన్ని పరిపాలించారో వారి ఆచార్య వ్యవహరాలు, వారు వాడిన వస్తువులు, దుస్తులు, ఆయా రాజుల కళాపోషణ, నాటి శిల్పకళా వైభవం, అద్భుతమైన రాతికట్టడాలు మొదలైనవి గత చరిత్రకు సాక్షీభూతంగా ఈ కోటలలో నెలకొని ఉన్నాయి. అయితే ఇప్పుడు చాలా వరకు కోటలు శిథిలావస్థలో ఉన్నాయి. కొన్ని కోటలు పర్యాటక కేంద్రాలుగా మారి నేటికీ ప్రజలకు ఆహ్లాదాన్ని కల్గిస్తున్నాయి.
ధూమపాన రహిత దినోత్సవం
పొగ త్రాగడం వలన కలిగే అనార్ధలను గురించి, ఆరోగ్య సమస్యల గురించి ప్రజలకు అవగహన కల్పించడానికి ప్రతి యెటా మార్చి నెలలొ వచ్చే రెండవ బుధవారాన్ని నో స్మొకింగ్ డే గా జరుపుతారు.